hotchpotch/miracl-hf-unified huggingface dataset:
แปน โสวัณ
แปน โสวัณณ์ (Pen Sovan; ภาษาเขมร: ប៉ែន សុវណ្ណ; 15 เมษายน พ.ศ. 2479 - 29 ตุลาคม พ.ศ. 2559) เกิดที่จังหวัดตาแก้ว ประเทศกัมพูชา เป็นนายกรัฐมนตรีคนแรกของสาธารณรัฐประชาชนกัมพูชา โดยดำรงตำแหน่งระหว่าง 27 มิถุนายน พ.ศ. 2524 จนถึง 5 ธันวาคม พ.ศ. 2524 และเป็นเลขาธิการทั่วไปของพรรคปฏิวัติประชาชนกัมพูชาตั้งแต่ พ.ศ. 2522 จนถึง 5 ธันวาคม พ.ศ. 2524 โสวัณณ์เคยเป็นสมาชิกพรรคฝ่ายค้านคือพรรคกู้ชาติกัมพูชา
โสวัณณ์เกิดในครอบครัวชาวเวียดนามในตาแก้ว เขาเข้าร่วมกับเขมรอิสระเมื่อ พ.ศ. 2492 ขณะที่มีอายุประมาณ 13 ปี และเข้าร่วมต่อสู้ขับไล่ฝรั่งเศสสองปีต่อมา โสวัณณ์เข้าร่วมกับพรรคคอมมิวนิสต์อินโดจีน ซึ่งทำให้เขาพบกับตา มกเป็นครั้งแรก โสวัณณ์สนับสนุนเขมรแดงต่อต้านรัฐบาลสาธารณรัฐเขมรระหว่าง พ.ศ. 2513 – 2516 ในสงครามกลางเมืองกัมพูชา และทำงานร่วมกับจัน ซีและเขียว ธิริทธ์ ต่อมาได้ลี้ภัยไปยังฮานอยระหว่าง พ.ศ. 2516 – 2522
โสวัณณ์เป็นผู้ร่วมก่อตั้งแนวร่วมสามัคคีประชาชาติกู้ชาติกัมพูชาเมื่อ 25 พฤศจิกายน พ.ศ. 2521 และเป็นเลขาธิการทั่วไปของพรรคปฏิวัติประชาชนกัมพูชาระหว่าง 5 มกราคม พ.ศ. 2522 จนถึง 1 ธันวาคม พ.ศ. 2524 โดยเฮง สัมรินได้มาดำรงตำแหน่งแทนตามคำสั่งของทางเวียดนาม เขาถูกจับกุมเมื่อ 2 ธันวาคม พ.ศ. 2524 จากการที่เขาขัดแย้งกับเล ดึ๊ก เถาะ ประธานที่ปรึกษาชาวเวียดนามของแนวร่วมประชาชาติกู้ชาติกัมพูชาและพรรคปฏิวัติประชาชนกัมพูชา เขาถูกปล่อยตัวออกจากคุกในเวียดนามเมื่อ 25 มกราคม พ.ศ. 2535 โสวัณณ์ได้กล่าวถึงความเจ็บปวดในการถูกคุมขังว่า เป็นเพราะเขาต้องการสร้างกองทัพขึ้นและเวียดนามไม่เห็นด้วยและเล ดึ๊ก เถาะได้ไปกล่าวฟ้องต่อสหภาพโซเวียต
เอก ยิ อึน
เอก ยิ อึน (Ek Yi Oun) เกิดเมื่อ พ.ศ. 2453 เป็นนักการเมืองกัมพูชาที่สังกัดพรรคสังคม และได้ดำรงตำแหน่งนายกรัฐมนตรีกัมพูชาระหว่างวันที่ 11 มกราคม พ.ศ. 2501 จนถึง 17 มกราคม พ.ศ. 2501 หลังจากที่ซิม วาร์ออกจากตำแหน่งเพราะปัญหาทางเศรษฐกิจ เขาดำรงตำแหน่งได้เพียง 6 วันเท่านั้น ผู้ดำรงต่อจากเขาคือเพ็ญ โนต ไม่ปรากฏว่าเขาเสียชีวิตเมื่อใด
กิตติพัฒน์ สมานตระกูลชัย
กิตติพัฒน์ สมานตระกูลชัย (ชื่อเล่น: บิว) เกิด 20 สิงหาคม 2536 เป็นนักแสดงวัยรุ่น โดยเริ่มมีการแสดงเรื่องแรกคือ มึงกู เพื่อนกันจนวันตาย ในบท อาร์ม แต่ยังไม่ค่อยเป็นที่รู้จัก จนมาแสดง ม.6/5 ปากหมาท้าผี ในบท บิว ทำให้มีชื่อเสียงตั้งแต่ตอนนั้นมา
จักรวรรดิข่านอิล
จักรวรรดิข่านอิล (; , "Ilkhanan"; มองโกเลีย: Хүлэгийн улс, "ดินแดนของฮูเลกู" (Hulagu-yn Ulus)) เป็นรัฐที่แตกมาจากจักรวรรดิมองโกล ครอบคลุมพื้นที่ในตะวันออกกลาง บริเวณประเทศอิหร่านในปัจจุบันเป็นส่วนใหญ่ คำว่า "อิลข่าน" มาจากนามที่กุบไลข่านประทานให้แก่ฮูเลกู ข่าน ผู้ปกครองคนแรก
จุดเริ่มต้นของจักรวรรดิข่านอิลมีมาตั้งแต่ศตวรรษที่ 13 เมื่อเจงกีส ข่าน รบชนะจักรวรรดิควาเรซม์ และพิชิตดินแดนในเอเชียกลางและตะวันออกกลาง ล่วงมาจนถึงฮูเลกู ข่าน พระนัดดา (หลาน) ของเจงกีส ข่าน เมื่อเขารบชนะราชวงศ์อับบาซียะฮ์ที่ครองกรุงแบกแดด ฮูเลกูก็ขยายอำนาจไปในปาเลสไตน์ ก่อนจะพ่ายให้กับชาวแมมลุกในยุทธการที่เอนจาลูต หลังมองเกอ ข่านสวรรคต จักรวรรดิมองโกลก็เกิดสงครามกลางเมือง และแตกออกเป็นหลายอาณาจักร ในปี ค.ศ. 1335 เมื่อผู้ปกครองคนสุดท้าย อะบู ซาอิด สวรรคต จักรวรรดิข่านอิลก็ระส่ำระส่ายและล่มสลายลงในที่สุด
ยฺหวี ต้าเหว่ย
ยฺหวี ต้าเหว่ย (; 21 มิถุนายน ค.ศ. 1984 –) เป็นนักกีฬาวอลเลย์บอลชายทีมชาติจีน ในตำแหน่งตัวตีด้านนอก ให้แก่สโมสรซานตง
เขาเริ่มเล่นวอลเลย์บอลอาชีพ ในปี ค.ศ. 2000 ในสโมสรวอลเลย์บอลชิงเต่า หลังจากสามปีเขาได้ย้ายไปเล่นสโมสรซานตงซึ่งมีส่วนร่วมในการแข่งขันสโมสรวอลเลย์บอลที่สูงที่สุดในประเทศจีน
เมื่อปี ค.ศ. 2004 เขาได้รับเลือกให้เป็นตัวแทนทีมจีนเข้าร่วมการแข่งรายการวอลเลย์บอลเยาวชนชายชิงแชมป์เอเชีย 2004 และในปี ค.ศ. 2005 เขาติดทีมชาติชุดใหญ่
เขาได้ร่วมการแข่งขันรายการวอลเลย์บอลเวิลด์ลีก 5 ครั้ง (2006, 2007, 2008, 2009 และ 2010)
ในปี ค.ศ. 2006 เขาได้รับเลือกให้เป็นตัวแทนทีมจีนเข้าร่วมการแข่งรายการวอลเลย์บอลชายชิงแชมป์โลก 2006 ซึ่งได้อันดับที่ 17 และในปีเดียวกันเขาได้เข้าร่วมการแข่งรายการวอลเลย์บอลในเอเชียนเกมส์ 2006 เขาได้เป็นผู้มีส่วนสำคัญในการพาทีมจีนเข้ารับตำแหน่งรองชนะเลิศ
และในปี ค.ศ. 2008 เขาได้รับเลือกให้เป็นตัวแทนทีมจีนเข้าร่วมการแข่งรายการวอลเลย์บอลชายในโอลิมปิกฤดูร้อน 2008 ได้เป็นผู้มีส่วนสำคัญในการพาทีมจีนเข้ารอบก่อนรองชนะเลิศ
ยู ยามาดะ
ยู ยามาดะ() เป็น นางแบบ นักแสดง และนักร้อง เธอเป็นที่รู้จักจากงานนางแบบ กับนิตยสาร "CanCam" น้องชายของเธอชื่อ ชินตาโร ยามาดะ เป็นนายแบบและนักแสดงเช่นเดียวกัน
ยามาดะจบการศึกษาจากโรงเรียนนักแสดงโอกินาวะ (Okinawa Actors School)
ยามาดะได้แต่งงานกับนักแสดงญี่ปุ่นชื่อ ชุง โองูริ โดยแต่งงานรอบแรกที่โอกินาว่าในเดือนตุลาคมปี พ.ศ. 2555 บ้านเกิดของยามาดะ 
รอบที่สองจัดที่โรงแรมโฟร์ ซีซันส์ รีสอร์ตที่ฮาวายในวันที่ 14 มีนาคม พ.ศ. 2556 
และลูกคนแรกเกิดในปี พ.ศ. 2557
แผ่นดินไหวในประเทศเนปาล เมษายน พ.ศ. 2558
แผ่นดินไหวในประเทศเนปาล พ.ศ. 2558 เกิดเมื่อเวลา 11:56 น. ตามเวลาในประเทศเนปาล (6:11:26 น. เวลาสากลเชิงพิกัด) ในวันที่ 25 เมษายน พ.ศ. 2558 วัดขนาดได้ 7.8 ตามมาตราโมเมนต์ และวัดความรุนแรงได้ IX หรือระดับ 9 ตามมาตราเมร์กัลลี โดยมี epicenter หรือ จุดเหนือศูนย์เกิดแผ่นดินไหวอยู่ห่างจากเมืองลัมชุง ประเทศเนปาล ไปทางตะวันออก-ตะวันออกเฉียงใต้ประมาณ 34 กิโลเมตร และศูนย์เกิดแผ่นดินไหวอยู่ที่ระดับความลึกประมาณ 15 กิโลเมตร นับเป็นแผ่นดินไหวครั้งรุนแรงที่สุดของประเทศเนปาลนับแต่เหตุการณ์แผ่นดินไหวในประเทศเนปาล–รัฐพิหาร พ.ศ. 2477 จนถึงวันที่ 27 เมษายน มีรายงานผู้ต้องอุบัติเหตุในประเทศเนปาลและพื้นที่ใกล้เคียงของประเทศอินเดีย, จีน และบังกลาเทศ
แผ่นดินไหวนี้ยังทำให้เกิดหิมะถล่มบนยอดเขาเอเวอร์เรสต์ ทำให้มีผู้เสียชีวิตอย่างน้อย 17 ราย ยอดผู้เสียชีวิตเกินเหตุการณ์หิมะถล่มที่ยอดเขาเอเวอเรสต์ พ.ศ. 2557 ทำให้เป็นวันที่มีผู้เสียชีวิตมากที่สุดบนเขาดังกล่าว อาคารเก่าแก่หลายศตวรรษที่แหล่งมรดกโลกของยูเนสโกในหุบเขากาฐมาณฑุถูกทำลาย รวมทั้งบางส่วนของจัตุรัสกาฐมาณฑุดูร์บาร์
เกิดแผ่นดินไหวตามต่อเนื่องทั่วประเทศเนปาล มีครั้งหนึ่งขนาด 6.7 แมกนิจูด เกิดเมื่อวันที่ 26 เมษายน เวลาสากลเชิงพิกัด 07:09:08 น.
แผ่นดินไหวใหญ่ครั้งที่สอง เกิดขึ้นในวันที่ 12 พฤษภาคม พ.ศ. 2558 ที่เวลา 12:35 น. ที่ระดับความแรง 7.3 แมกนิจูด โดยศูนย์กลางของแผ่นดินไหวอยู่ใกล้ชายแดนจีน ระหว่างกาฐมาณฑุกับภูเขาเอเวอเรสต์
แผ่นดินไหวเกิดขึ้นในวันที่ 25 เมษายน พ.ศ. 2558 ที่เวลา 11:56 น. ของเวลามาตรฐานเนปาล (6:11:26 น. ของเวลาสากลเชิงพิกัด) ที่ระดับความลึกประมาณ กับจุดเหนือศูนย์เกิดแผ่นดินไหวประมาณ ทางทิศตะวันออกเฉียงใต้ของเมืองลัมชุง ประเทศเนปาล เป็นเวลานานประมาณยี่สิบวินาที
มีรายงานการเสียชีวิตที่บริเวณยอดเขาเอเวอเรสต์ ซึ่งรวมผู้บริหารระดับสูงแห่งบริษัทกูเกิล และผู้ช่วยแพทย์หญิงสัญชาติไทย-อเมริกัน นอกจากนี้ยังทำให้โบราณหลายแห่งซึ่งบางส่วนได้รับการขึ้นทะเบียนเป็นมรดกโลกถูกทำลายเสียหายยับเยิน อาทิเช่น ธาราฮารา หอคอยเก่าแก่ที่สูงที่สุดในเนปาล สถูปปูธานารถ เทวสถานสำคัญทางพุทธศาสนาในเนปาล สถูปเจดีย์เก่าแก่ ภายในจัตุรัสกาฐมาณฑุดูร์บาร์ เป็นต้น
ทหารบก เอฟซี
สโมสรฟุตบอลทหารบก (ทหารบก เอฟซี) หรือเดิมคือ "สโมสรฟุตบอลกรมสวัสดิการทหารบก" เป็นสโมสรฟุตบอลอาชีพในประเทศไทย ตั้งอยู่ที่จังหวัดกรุงเทพมหานคร ปัจจุบันลงแข่งขันในระดับไทยลีก 3
โดยสโมสรฟุตบอลกรมสวัสดิการทหารบกในอดีต เคยสร้างผลงานคว้าแชมป์ ฟุตบอลชิงถ้วยพระราชทานประเภท ง. ในปี พ.ศ. 2542 และได้ตำแหน่งรองแชมป์ในการแข่งขันไทยลีกดิวิชัน 2 ฤดูกาล 2551 ต่อมาได้มีการยุบสโมสร ก่อนที่จะกลับมาส่งทีมเข้าร่วมการแข่งขันอีกครั้งในการแข่งขันฟุตบอลชิงถ้วยพระราชทานประเภท ข. ประจำปี พ.ศ. 2553 และสามารถกลับเข้าสู่ระบบลีกอาชีพได้ ด้วยการเป็นแชมป์ฟุตบอลถ้วยพระราชทาน ประเภท ข. ประจำปี พ.ศ. 2557 ทำให้ได้เลื่อนชั้นกลับขึ้นมาเล่นในลีกภูมิภาค ดิวิชัน 2อีกครั้งหนึ่ง
ในฤดูกาล 2558 หลังจากที่ได้กลับเข้ามาเล่นในดิวิชั่น 2 สโมสรได้ทำการเปลี่ยนชื่อเป็นทหารบก เอฟซี โดยใช้สัญลักษณ์ใหม่ของสโมสรเป็นสัญลักษณ์แบบเดิมของสโมสรฟุตบอลอาร์มี่ ยูไนเต็ด
สโมสรฟุตบอลกรมสวัสดิการทหารบก (สก.ทบ.) ได้ส่งทีมเข้าร่วมการแข่งขันในรายการระดับสมัครเล่นอย่างฟุตบอลชิงถ้วยพระราชทานประเภท ง. และสามารถคว้าแชมป์ได้ในปี 2542 จากนั้นได้ขึ้นมาเล่นในไทยลีก ดิวิชัน 2 และสามารถคว้านำแหน่งรองแชมป์ไทยลีกดิวิชัน 2 ฤดูกาล 2551 แม้จะได้เลื่อนชั้นไปสู่ไทยลีก ดิวิชัน 1 แต่ยังไม่ทันได้ลงแข่งก็มีการยุบสโมสรในเดือนมีนาคม พ.ศ. 2552 ไปรวมกับสโมสรฟุตบอลทหารบก (เดิม) ที่ขณะนั้นลงแข่งขันในดิวิชั่น 1 อยู่เช่นกัน โดยภายหลังจากที่สโมสรทหารบก ได้เลื่อนชั้นกลับขึ้นมาเล่นในไทยพรีเมียร์ลีก กรมสวัสดิการทหารบก ก็แยกตัวออกมาและส่งทีมลงแข่งขันอีกครั้งในการแข่งขันฟุตบอลชิงถ้วยพระราชทานประเภท ข. ปี 2553 เป็นต้นมา
ในการแข่งขันฟุตบอลชิงถ้วยพระราชทานประเภท ข. ประจำปี 2557 สโมสรภายใต้การคุมทีมของ "พ.ท.ขวัญ รัตนรังษี" ประสบความสำเร็จเมื่อผ่านเข้าถึงรอบชิงชนะเลิศ ไปพบกับมหาวิทยาลัยราชภัฏเทพสตรี โดยในการแข่งขันนัดชิงชนะเลิศเมื่อวันที่ 20 ตุลาคม พ.ศ. 2557 ที่สนามศุภชลาศัย สโมสรสามารถเอาชนะไปได้ 3-1 คว้าแชมป์และเลื่อนชั้นกลับขึ้นไปเล่นในระดับดิวิชัน 2ได้สำเร็จ
หลังจากคว้าแชมป์ฟุตบอลถ้วยพระราชทาน ประเภท ข. ทำให้สโมสรได้เลื่อนชั้นกลับขึ้นมาเล่นในลีกภูมิภาค ดิวิชัน 2 ในโซนกรุงเทพและภาคกลาง และได้เปลี่ยนตราสัญลักษณ์และชื่อสโมสรใหม่เป็น "ทหารบก เอฟซี"
โดยทหารบก เอฟซี ลงแข่งขันภายใต้ชื่อใหม่อย่างเป็นทางการครั้งแรกเมื่อวันที่ 8 กุมภาพันธ์ 2558 ในการแข่งขัน โตโยต้า ลีกคัพ 2558 รอบเพลย์ออฟที่พบกับสโมสรฟุตบอลปลวกแดง ระยอง ยูไนเต็ด ที่สนามกีฬาพัฒนาสปอร์ต คลับ โดยสโมสรเอาชนะไปได้ 4-2 และเข้าถึงรอบ 64 ทีมสุดท้ายก่อนจะแพ้ให้กับสโมสรฟุตบอลบุรีรัมย์ ยูไนเต็ด ส่วนการแข่งขันในลีกสโมสรจบฤดูกาลด้วยอันดับที่ 7 ในโซนกรุงเทพและภาคกลาง
ฌุสต์ ฟงแตน
ฌุสต์ "ฌุสโต" ฟงแตน () เกิดเมื่อวันที่ 18 สิงหาคม พ.ศ. 2476 เป็นอดีตนักฟุตบอลชาวฝรั่งเศสที่รู้จักกันว่าเป็นผู้ที่ยิงประตูมากที่สุดในฟุตบอลโลกครั้งเดียว ด้วย 13 ประตู ในปี พ.ศ. 2547 เปเล่ได้ยกย่องให้เขาเป็นหนึ่งในนักฟุตบอลที่ดีที่สุดที่ยังมีชีวิตอยู่ 125 คน ที่งานประกาศรางวัลฟีฟ่า
ที่จริงฉันก็เจ็บ
"ที่จริงฉันก็เจ็บ" เป็นเพลงประกอบละครโทรทัศน์เรื่อง "ลมซ่อนรัก" ในปี พ.ศ. 2558 ทางช่อง 3 ขับร้องโดย ณเดชน์ คูกิมิยะ ประพันธ์เนื้อร้องโดย ณรงค์วิทย์ เตชะธนะวัฒน์ แต่งทำนองและเรียบเรียงโดย ปรเมศวร์ เหมือนสนิท ออกจำหน่ายในวันที่ 13 กุมภาพันธ์ พ.ศ. 2558
เป็นเพลงที่ต้องการสื่อถึงความรู้สึกของผู้ชายร้องให้ผู้หญิงคนหนึ่ง ซึ่งตัวเองรักมาก ต้องการอธิบายเหตุผลให้ฟังว่าทุกสิ่งที่ทำลงไปนั้นไม่ใช่ว่าไม่รัก แม้สิ่งที่ทำลงไปจะหนักหนา จนทำให้เธอเจ็บปวดก็ตาม อยากขอร้อง อยากขอโทษ และขอความรักคืนกลับมา
เพลงนี้ได้ออกจำหน่ายเป็น 2 เวอร์ชั่น ไดแก่ เวอร์ชั่นปกติ และ Acoustic Version
โอเลก ซาเลนโก
โอเลก อะนาโตเลียวิช ซาเลนโก (; ) เกิดเมื่อวันที่ 25 ตุลาคม พ.ศ. 2512 เป็นอดีตนักฟุตบอลชาวรัสเซีย ซึ่งเล่นในตำแหน่งกองหน้าตัวเป้า เขายิงประตู 5 ประตูในนัดที่เจอกับแคเมอรูน ในรอบแบ่งกลุ่มฟุตบอลโลก 1994 ซึ่งช่วยเขาทำให้ได้รางวัลรองเท้าทองคำมา
มาซากิ โอกาดะ
มาซากิ โอกาดะ () เป็นนักแสดงชาวญี่ปุ่น เป็นที่รู้จักจากบทเซกิเมะ เคียวโกะ ในซีรีส์เรื่อง "Hanazakari no Kimitachi e" หรือ "สับขั้วมาลุ้นรัก" และในบททากูมะ คากิโนอูจิในปี 2009
สโมสรฟุตบอลวอตฟอร์ด
สโมสรฟุตบอลวอตฟอร์ด () เป็นสโมสรฟุตบอลที่ตั้งอยู่ในวอตฟอร์ด, ฮาร์ตฟอร์ดเชอร์, ประเทศอังกฤษ สโมสรก่อตั้งขึ้นในปี พ.ศ. 2424 ในชื่อว่าวอตฟอร์ด โรเวอส์ โดยสโมสรได้เข้าเล่นในเอฟเอคัพครั้งแรกในปี พ.ศ. 2429 และฟุตบอลลีกภูมิภาคใต้ ในทศวรรษต่อมา หลังสิ้นสุดฤดูกาล 1914–15 ในฐานะแชมป์ลีกภูมิภาคใต้ภายใต้การคุมทีมของแฮร์รี เคนต์ วอตฟอร์ดเลื่อนชั้นสู่ฟุตบอลลีกในปี พ.ศ. 2463 ในยุคแรกๆ สโมสรยังไม่มีสนามเหย้าเป็นของตัวเอง จนกระทั่งในปี พ.ศ. 2465 สโมสรก็มีสนามเหย้าเป็นของตัวเอง คือ วิคาริจโรด ซึ่งใช้เป็นสนามเหย้าจนปัจจุบัน วอตฟอร์ดได้เล่นในฟุตบอลลีกระดับล่างๆ กว่าครึ่งศตวรรษ และเปลี่ยนสีและสัญลักษณ์ของตราประจำสโมสรมาหลายครั้ง
เกรแฮม เทย์เลอร์ ผู้จัดการทีมชาวอังกฤษ ได้ทำให้สโมสรประสบความสำเร็จมาก โดยการพาสโมสรเลื่อนชั้นจากฟอร์ธลีกสู่เฟิสต์ลีก สโมสรจบอันดับที่ 2 ของลีกเฟิร์สดิวิชัน ในฤดูกาล 1982–83 สโมสรยังสามารถเข้าไปเล่นได้ในยูฟ่าคัพ ในฤดูกาล 1983–84 และยังสามารถเข้าไปถึงนัดชิงชนะเลิศของเอฟเอคัพได้ แต่หลังจากนั้นวอตฟอร์ดก็ต้องพบกับความล้มเหลวในช่วง พ.ศ. 2530 ถึง พ.ศ. 2540 ก่อนที่เทย์เลอร์จะกลับมาเป้นผู้จัดการเต็มตัวอีกครั้ง ซึ่งพาวอตฟอร์ดสู่ความสำเร็จอีกครั้ง โดยพาสโมสรเลื่อนชั้นขึ้นจากเซคกันด์ดิวิชันที่เปลี่ยนชื่อแล้ว สู่พรีเมียร์ลีก ฤดูกาล 1999–2000 แต่ก็ตกชั้นลงไปอีก สโมสรได้กลับขึ้นมาเล่นในพรีเมียร์ลีกอีกครั้งในฤดูกาล 2006–07 ภายใต้การคุมทีมของอัลดี บูธรอยด์ และอีกครั้งในฤดูกาล 2015–16 หลังจากที่เลื่อนชั้นจากฟุตบอลลีกแชมเปียนชิป ในฤดูกาล 2014–15
ปัจจุบันวอตฟอร์ดเป็นของตระกูลปอซโซ ซึ่งเป็นเจ้าของสโมสรอูดีเนเชกัลซีโอในประเทศอิตาลี และสโมสรฟุตบอลกรานาดา ในประเทศสเปนด้วย
รักรากเลือด
รักรากเลือด () เป็นภาพยนตร์ดราม่าปี 2011 ดัดแปลงจากมังงะเรื่องหนึ่งของมิโนรุ ฟุรุยะ คำว่า"himizu"ในภาษาญี่ปุ่น แปลว่า ตัวตุ่นชนิดหนึ่ง ชื่อเรื่องมาจาก"ยูอิจิ สึมิดะ"พระเอกของเรื่อง พูดว่า"ฉันอยากเป็นตัวตุ่น เป็นฮิมิทสึ"
ภาพยนตร์เรื่องนี้ชนะในเทศกาลภาพยนตร์นานาชาติเวนิสครั้งที่ 68 และโชตะ โซเมะตานิ, ฟูมิ นิไคโดได้รับรางวัล the Marcello Mastroianni Award สำหรับนักแสดงหน้าใหม่
พระเอกในเรื่องนี้ชื่อว่า สึมิดะ ยูอิจิ (สึมิดะซัง) รับบทโดยโซตะ โซเมะตานิ เป็นตัวละครที่ ต้องเก็บกดหลายๆ อย่าง โดยเฉพาะเรื่องที่พ่อแม่ไม่รัก แต่เขาก็อยากมีชีวิตที่ดีและเป็นคนดีที่น่ายกย่องนับถือ
ในขณะที่นางเอกคือ ชาซาวะ เคย์โกะ (ชาซาวะซัง) ซึ่งรับบทโดยฟุมิ นิไคโด ก็มีปัญหาไม่ได้ต่างกันมากนัก เธอหลงรักสึมิดะคุง คอยให้กำลังใจสึมิดะคุงมาตลอด
ทั้งคู่ถูกกดดันจากครอบครัวอย่างหนัก แต่สึมิดะคุงต้องรับภาระยุ่งเหยิงที่พ่อแม่สร้างปัญหาเอาไว้ด้วย สติเขาจะหลุดกระเจิงบ้างก็ไม่น่าแปลกใจ เขาเป็นแค่เด็ก ม.ต้น ต้องรับผิดชอบอะไรหลายๆ อย่าง ขาดคนคอยชี้นำ แถมยังถูกครอบครัวผลักไส ขยะสังคม..อาจจะสิ่งที่สึมิดะคุงเป็นอย่างหลีกเลี่ยงไม่ได้ บางครั้งสึมิดะก็กำลังจะลงมือทำอะไรที่ผิดพลาด แต่สุดท้ายก็ทำไม่ได้สักที ต้องมีหักมุมนิดๆ หน่อยๆ ทุกทีไป•
สุดท้ายเขาก็ถูกดึงสติออกมาโดยเคย์โกะและคนอื่นๆที่โบ๊ทเฮาส์สึมิดะ ตอนจบทั้งสองคนได้วิ่งไปสถานีตำรวจเพื่อมอบตัวพร้อมพูดสลับกันว่า "สึมิดะ" "พยายามเข้านะ"
การ์ตูนต้นฉบับ "Himizu" ไม่ได้มีความเกี่ยวข้องใดๆกับภัยพิบัติแผ่นดินไหววันที่ 11 มีนาคม พ.ศ. 2554 สคริปต์ถูกเขียนไว้แล้วในช่วงต้นปี 2011 แต่ผู้กำกับตัดสินใจที่จะเพิ่มภัยพิบัติแผ่นดินไหวในเรื่อง
นักแสดงนำได้ถูกเลือกวันที่ 11 มีนาคม 2011 โดยมี โชตะ โซเมะตานิเล่นเป็นยูอิจิ สึมิดะ เด็กชายอายุ 15 ปีและได้ฆ่าพ่อของตนเอง. นักแสดงหญิง ฟูมิ นิไคโดเป็นเคโกะ ชาซาวะ เด็กหญิงที่ตามสตอล์กเกอร์สึมิดะ
นักแสดงคนอื่น เช่น นักแสดงหญิงยูริโกะ โยชิทากะเคยแสดงภาพยนตร์เรื่อง "Noriko's Dinner Table" ที่ชิออน โซโนะกำกับและ นักแสดงชายยาคาฮิโระ นิชิจิมะเคยแสดงภาพยนตร์เรื่อง "Love Exposure" ที่ไซอน โซโนะกำกับเช่นเดียวกัน.
สถานที่ที่ถ่ายทำส่วนใหญ่อยู่ที่จังหวัดอิบะระกิ ความจริงแล้วนั้นโบ๊ทเฮาส์สึมิดะไม่ได้มีอยู่จริง รวมถึงกระท่อมกลางทะเลสาบก็ถูกสร้างมาเพื่อภาพยนตร์เรื่องนี้
ฉันร้องไห้เป็นหมื่นครั้งเพื่อมาเจอเธอ
"ฉันร้องไห้เป็นหมื่นครั้งเพื่อมาเจอเธอ" เป็นซิงเกิลลำดับที่ 3 ของวงดนตรีแนวร็อกค็อกเทล ร่วมกับนักดนตรีสามพี่น้อง วีทรีโอ เป็นเพลงแทร็กแรกจากสตูดิโออัลบั้มชุดที่ 4 "เท็นเทาซันด์เทียส์" ที่ออกจำหน่ายเมื่อปี พ.ศ. 2554 ซิงเกิลนี้ออกจำหน่ายเมื่อวันที่ 2 มิถุนายน พ.ศ. 2554 จากค่ายจีนี่เรคคอร์ดส ในเครือจีเอ็มเอ็ม แกรมมี่ เพลงนี้ติดอันดับสูงสุดในอันดับที่ 1 เป็นเวลานานถึง 2 สัปดาห์ จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 26 มิถุนายน พ.ศ. 2554
เพลง "ฉันร้องไห้เป็นหมื่นครั้งเพื่อมาเจอเธอ" เป็นเพลงที่มีความหมายเดียวกันกับชื่ออัลบั้ม "เท็นเทาซันด์เทียส์" ซิงเกิลนี้นับเป็นซิงเกิลแรกที่ไม่ได้เป็นเพลงช้า และเป็นหนึ่งในไม่กี่เพลงของวงที่ไม่ใช่เพลงอกหัก เพลงนี้มีเนื้อหาเกี่ยวกับเดินทางที่ผ่านความเจ็บปวดมากมาย ก่อนที่จะได้เจอกับความหมายของชีวิตที่ปลายทาง ซึ่งคือรักแท้ที่คุ้มค่าแม้ว่าจะต้องร้องไห้เสียน้ำตาเป็นหมื่นครั้งก็ตาม
ภาคดนตรีของเพลงนี้ยังคงความเป็นคลาสสิกร็อกไว้อยู่ โดยการประยุกต์ใช้เครื่องสายตะวันตก เช่น ไวโอลิน และเชลโล โดยมีวงวีทรีโอมาช่วยเล่นดนตรีในส่วนของเครื่องสาย
ไรส์เรเคิดส์
ไรส์เรเคิดส์ () เป็นค่ายเพลงที่ก่อตั้งขึ้นเมื่อปี ค.ศ. 1991 ในรัฐออริกอน สหรัฐอเมริกา โดย Craig Ericson ในเมืองเนวาดาซิตี รัฐแคลิฟอร์เนีย จากนั้นย้ายไปยังเมืองพอร์ตแลนด์ ในปัจจุบันงานบันทึกของไรส์เรเคิดส์มีผู้จัดจำหน่ายในสหรัฐอเมริกาโดย Alternative Distribution Alliance และจัดจำหน่ายโดยวอร์เนอร์มิวสิกกรุ๊ปในหลายประเทศในทวีปยุโรป อย่างเยอรมนี และอิตาลี ค่ายเพลงนี้มีทั้งศิลปินเดี่ยวและวงดนตรี ในเดือนกรกฎาคม ค.ศ. 2013 บริษัทได้ย้ายออกจากเมืองพอร์ตแลนด์ มายังเมือง Beaverton ในรัฐออริกอน
รักเดียว (เพลงพงษ์สิทธิ์ คำภีร์)
"รักเดียว" เป็นเพลงจากสตูดิโออัลบั้มแนวเพื่อชีวิต ลูกทุ่งของ "ใต้ดวงตะวัน" ขับร้องและประพันธ์โดยพงษ์สิทธิ์ คำภีร์ (ปู) นักร้อง นักแต่งเพลงชาวไทย สังกัดค่ายโซนี่ มิวสิค บีอีซีเทโร ออกจำหน่ายในปี พ.ศ. 2543 ประพันธ์คำร้อง, แต่งทำนอง และเรียบเรียงโดย พงษ์สิทธิ์ คำภีร์
สิทธิในการดำรงตำแหน่ง
สิทธิในการดำรงตำแหน่ง (tenure) เป็นสิทธิที่ให้กับศาสตราจารย์อาวุโสไม่ให้ถูกไล่ออกได้อย่างง่าย ๆ เพราะความคิดหรืองานวิจัยที่แตกต่างจากคนอื่นหรือไม่ลงรอยกับสถาบัน ในประเทศสหรัฐอเมริกา สิทธินี้มักจะมาพร้อมกับตำแหน่งศาสตราจารย์ที่สูงขึ้นคือตำแหน่ง ศาสตราจารย์ (professor) และรองศาสตราจารย์ (associate professor) ไม่ได้ให้กับศาสตราจารย์ผู้ช่วย (assistant professor) โดยที่ผู้ดำรงตำแหน่งศาสตราจารย์ผู้ช่วย มักจะมีเวลาจำกัดในการเลื่อนขั้นขึ้นก่อนที่จะถูกปลดออกจากตำแหน่งนี้
ทางหลวงหมายเลข 1 (ประเทศกัมพูชา)
ทางหลวงหมายเลข 1 เป็นทางหลวงของประเทศกัมพูชา มีระยะทางทั้งสิ้น เชื่อมต่อระหว่างกรุงพนมเปญ ผ่านจังหวัดกันดาล จังหวัดไพรแวง และสิ้นสุดที่เมืองบาเวต จังหวัดสวายเรียง ที่พรมแดนประเทศเวียดนาม และยังสามารถเชื่อมต่อไปยังนครโฮจิมินห์ ประเทศเวียดนามได้
ในปี พ.ศ. 2524 กัมพูชาได้ปรับปรุงและเปิดให้บริการทางหลวงหมายเลข 1 เพื่อเชื่อมต่อไปยังประเทศเวียดนาม หลังจากที่ถนนได้รับความเสียหายจากเหตุการณ์สงครามกลางเมืองกัมพูชา ทางหลวงสายนี้มีเส้นทางบรรจบกับทางหลวงหมายเลข 2 ที่กรุงพนมเปญ บริเวณกับสะพานมุนีวงศ์ และเป็นส่วนหนึ่งของทางหลวงเอเชียสาย 1
ซาโตมิ อิชิฮาระ
ซาโตมิ อิชิฮาระ () เป็นนักแสดงญี่ปุ่น เกิดเมื่อ 24 ธันวาคม ค.ศ. 1986 เป็นนักแสดงที่มีทักษะการแสดงที่หลากหลาย   เป็นพรีเซ็นเตอร์ถ่ายโฆษณาผลิตภัณฑ์ต่าง ๆ มากมาย เป็นดีเจ และเริ่มการแสดงตั้งแต่วัยรุ่น ได้รับบทในภาพยนตร์และละครของญี่ปุ่นอีกหลายเรื่องนับตั้งแต่ปี 2546 เป็นต้นมา
ผลงานละครซีรีส์ได้แก่  "Water Boys 2, H2, Voice, Rich Man, Poor Woman : เก๊กนัก รักซะให้เข็ด คู่กับ ชุง โองูริ , Shitsuren Chocolatier คู่กับ จุง มัตสึโมโตะ, From Five To Nine" คู่กับยามาพี เป็นต้น ด้านผลงานภาพยนตร์ส่วนหนึ่งได้แก่ ซาดาโกะ คำสาปมรณะ หลอนทะลุจอ, ผ่าพิภพไททัน 1, ผ่าพิภพไททัน 2 ศึกอวสานพิภพไททัน รับบท ฮันส์ หรือ ฮันจิ โซเอะ จากผ่าพิภพไททัน, ก็อตซิลล่า รีเซอร์เจนท์ เป็นต้น"
เธอได้รับรางวัลทางการแสดงและอยู่ในการจัดอันดับผู้หญิงที่สวยที่สุด ในปี 2016 ได้อยู่อันดับ 6 ผู้หญิงที่มีใบหน้าสวยที่สุดในโลกโดย TC Candler
ตารางสอน
ตารางสอน เป็นตารางที่ประกอบด้วยองค์ประกอบดังนี้อาจมีองค์ประกอบอื่นเช่น วิชาสอน และประเภทของห้องเรียน (เช่น ห้องทดลองทางวิทยาศาสตร์)
ตารางสอนโรงเรียนมักเป็นตารางรายสัปดาห์ ซ้ำ ๆ กันทุกอาทิตย์ โดยมากคำว่าตารางสอนจะใช้กับโรงเรียนมัธยม ประถม เพราะมีเวลาการสอนไม่ซับซ้อน ตารางสอนมหาวิทยาลัยนั้นมีความแตกต่างกัน ในโรงเรียนมัธยม นักเรียนจะเรียนติดต่อกันแทบทุกชั่วโมง และครู อาจารย์ มีการสอนมากกว่าในระดับมหาวิทยาลัย
ในหลายประเทศ อย่างเช่น ประเทศจีน และ แอฟริกาตะวันออก ตารางสอนโรงเรียนมัธยมไม่มีขึ้นชื่อวิชาสอนด้วยซ้ำ ทำให้ง่ายต่อการจัดตาราง นักเรียนจะเรียนในห้องนั้นตลอดทั้งวัน ขณะที่ครูสลับสับเปลี่ยนมาสอน ในบางประเทศอย่าง สหรัฐอเมริกา ทั้งโรงเรียนมีตารางสอนอย่างเป็นระบบ แต่ละวิชามีบทเรียนเดียวกัน และบางวิชาจะวางไว้เป็นแถวเดียวกันเพื่อให้ง่ายต่อการจัดตาราง แต่ในประเทศอย่าง ประเทศออสเตรเลีย ประเทศแคนาดา และหลายประเทศในทวีปยุโรป ตารางสอนมีความซับซ้อน โดยมากมักใช้คอมพิวเตอร์ในการทำตารางสอน
เอมิเรตญะบัลชัมมัร
เอมิเรตญะบัลชัมมัร (; ) หรือ เอมิเรตฮาอิล หรือ เอมิเรตราชวงศ์เราะชีด เป็นรัฐที่ตั้งอยู่ในภูมิภาคนัจญด์ในคาบสมุทรอาหรับ ดำรงอยู่ระหว่างกลางคริสต์ศตวรรษที่ 19 ถึง ค.ศ. 1921 คำว่า "ญะบัลชัมมัร" แปลว่า "ภูเขาแห่งชัมมัร" รัฐเอมิเรตแห่งนี้ปกครองโดยราชวงศ์เราะชีด ซึ่งมีที่มาจากชนเผ่าชัมมัร ราชวงศ์นี้สิ้นสุดอำนาจในปี ค.ศ. 1921 เมื่ออิบน์ ซะอูด ปฐมกษัตริย์แห่งซาอุดีอาระเบีย ทำสงครามได้รับชัยชนะ และผนวกเอมิเรตญะบัลชัมมัรเข้าเป็นส่วนหนึ่งของรัฐสุลต่านนัจญด์
ยุคคาร์บอนิเฟอรัส
ยุคดีโวเนียน←ยุคคาร์บอนิเฟอรัส→ยุคเพอร์เมียน
ยุคคาร์บอนิเฟอรัส () อยู่ในช่วง 354 – 295 ล้านปีก่อน เป็นยุคของป่าเฟินขนาดยักษ์ปกคลุมห้วย หนอง คลองบึง ซึ่งกลายเป็นแหล่งน้ำมันดิบที่สำคัญในปัจจุบัน มีการแพร่พันธุ์ของแมลง และสัตว์ครึ่งบกครึ่งน้ำ เริ่มมีวิวัฒนาการของสัตว์เลื้อยคลาน กำเนิดไม้ตระกูลสน ช่วงแรกเกิดต้นไม้โบราณขนาดใหญ่ และพื้นที่ลุ่มชื้นบนแผ่นดิน พบสัตว์มีกระดูกสันหลังบนแผ่นดินชนิดแรก และสัตว์ครึ่งบกครึ่งน้ำ เกิดปลาน้ำจืดขนาดใหญ่ที่มีครีบพู่ (Rhizodontida) ในมหาสมุทรเกิดปลาฉลามยุคแรก และมีหลากหลายชนิดเกิดแมงป่องทะเล ไครนอยด์ ปะการัง โกเนียไทต์-แอมโมนอยด์ และแบรคิโอพอด พบได้ทั่วไป แต่ ไทรโลไบต์ และนอติลอยด์ พบชนิด และจำนวนน้อยลง น้ำแข็งปกคลุมด้านตะวันออกของกอนวานา
แมลงมีปีกพบมาก และหลายชนิด แมลงบางชนิด มีขนาดใหญ่มาก สัตว์ครึ่งบกครึ่งน้ำ พบทั่วไป และหลากหลาย พบสัตว์เลื้อยคลานเป็นครั้งแรก เกิดป่าที่ประกอบด้วย เฟิร์น ต้นคลับมอส ต้นหางม้าขนาดใหญ่ ในยุคนี้ระดับออกซิเจนในบรรยากาศมีค่าสูงสุด โกเนียไทต์ แบรคิโอพอด ไบรโอซัว และปะการัง พบได้ทั่วไปในทะเลและมหาสมุทร
สวัสดิ์ สวัสดิ์รณชัย สวัสดิเกียรติ
พลโท สวัสดิ์ สวัสดิ์รณชัย สวัสดิเกียรติ อดีตรองนายกรัฐมนตรี, รัฐมนตรีว่าการกระทรวงคมนาคม, รัฐมนตรีว่าการกระทรวงศึกษาธิการ, รัฐมนตรีช่วยว่าการกระทรวงคมนาคม และรัฐมนตรี
พล.ท.สวัสดิ์ สวัสดิ์รณชัย สวัสดิเกียรติ เคยรับราชการในกองทัพบก ขณะมียศ พลตรี ได้ดำรงตำแหน่งผู้บัญชาการโรงเรียนนายร้อยพระจุลจอมเกล้า และรับราชการมียศสูงสุดที่ พลโท
ในวันที่ 6 เมษายน พ.ศ. 2491 พลตรี สวัสดิ์ สวัสดิรณชัย สวัสดิเกียรติ พร้อมด้วย พันโท ก้าน จำนงภูมิเวท พันเอก ขุนศิลปศรชัย และพันโท ละม้าย อุทยานานนท์ ได้ทำการรัฐประหาร และบังคับให้นายควง อภัยวงศ์ลาออกจากตำแหน่งนายกรัฐมนตรี
พล.ท.สวัสดิ์ สวัสดิ์รณชัย รับตำแหน่งรัฐมนตรีครั้งแรกเมื่อ พ.ศ. 2491 เป็นรัฐมนตรีช่วยว่าการกระทรวงคมนาคมในรัฐบาลของจอมพล ป. พิบูลสงคราม ต่อมาในพ.ศ. 2492 ได้รับการแต่งตั้งเป็นรัฐมนตรีว่าการกระทรวงศึกษาธิการ ก่อนจะถูกปรับเป็นรองนายกรัฐมนตรีและรัฐมนตรี ในปีพ.ศ. 2494 ได้รับการแต่งตั้งเป็นรองนายกรัฐมนตรีและรัฐมนตรีว่าการกระทรวงคมนาคม นอกจากนี้ยังได้รับการแต่งตั้งเป็นสมาชิกวุฒิสภาในวุฒิสภาไทย ชุดที่ 2
พล.ท.สวัสดิ์ สวัสดิ์รณชัย สวัสดิเกียรติ ถึงแก่กรรมเมื่อวันที 24 มีนาคม พ.ศ. 2496
เมธี อรุณ
เมธี อรุณ (เกิด: 15 กันยายน พ.ศ. 2523 ที่ ตำบลแว้ง อำเภอแว้ง จังหวัดนราธิวาส; ชื่อเล่น: อัสวัน หรือ เมธี;) เป็นนักร้องนำวง "ลาบานูน" ซึ่งปัจจุบันอยู่ภายใต้สังกัดค่าย จีนี่เรคอร์ดส ในเครือ จีเอ็มเอ็ม แกรมมี่ ก่อนหน้านั้นอยู่ค่าย มิวสิค บั๊กส์
เมธี มีชื่อเล่นเป็นภาษาอาหรับว่า "อัสวาน" (أسوان) เข้ารับการศึกษาที่โรงเรียนเวียงสุวรรณวิทยาคม ตำบลแว้ง อำเภอแว้ง จังหวัดนราธิวาส ก่อนจะได้รับทุนศึกษาต่อในชั้นมัธยมปลายทีโรงเรียนอิสลามวิทยาลัยแห่งประเทศไทย และจบการศึกษาระดับปริญญาตรีจาก คณะเทคโนโลยีนวัตกรรมการศึกษา มหาวิทยาลัยราชภัฏสวนสุนันทา ระดับปริญญาโทในหลักสูตรการจัดการภาครัฐและภาคเอกชน คณะรัฐประศาสนศาสตร์ ของ สถาบันบัณฑิตพัฒนบริหารศาสตร์ และเคยเป็นเลขานุการนายกองค์การบริหารส่วนจังหวัดสตูล (อบจ.สตูล) ในช่วงพักวงลาบานูนเพลงที่ผู้ฟังส่วนใหญ่คุ้นเคยจนติดหู ได้แก่ "ยาม", "191", "คนตัวดำ", "รักแท้", "เป็นตายร้ายดี", "เท่าเดิม", "ปฏิทิน", "เชือกวิเศษ", "แพ้ทาง"และ",ใจกลางเมือง" เป็นต้น
เมธี อรุณเคยลงเล่นการเมืองที่บ้านเกิดเป็นอดีตเลขานุการนายกองค์การบริหารส่วนจังหวัดสตูล แต่ไม่ผ่านเกณฑ์เนื่องจากอายุยังไม่ถึง และยังเป็นอาจารย์สอนที่มหาลัยหาดใหญ่ ในวันที่ 18 เมษายน พ.ศ. 2558 เมธียังรับตำแหน่งเป็นรองประธาน สโมสรฟุตบอลสตูล ยูไนเต็ด
พ.ศ. 2557
พ.ศ. 2558
พ.ศ. 2559
พ.ศ. 2560
ใจกลางเมือง
เป็กกา ปืกเกอ
เป็กกา ปืกเกอ () เกิดเมื่อวันที่ 12 ตุลาคม พ.ศ. 2483 เป็นศาสตราจารย์ชาวฟินแลนด์ด้านเคมีในมหาวิทยาลัยเฮลซิงกิ ในช่วง พ.ศ. 2552 – พ.ศ. 2555 เขาเป็นประธานของโรงเรียนนานาชาติวิทยาศาสตร์โมเลกุลควอนตัม เขาเป็นที่รู้จักในเรื่องของตารางธาตุขยายของเขา ซึ่งเรียกกันว่าแบบจำลองของปืกเกอ นอกจากนี้เขายังสามารถทำนายความเป็นไปได้ของการทำพันธะของทองคำและซีนอน ซึ่งมีความเฉื่อยสูงมาก พันธะที่เกิดขึ้นนี้เรียกว่าเตตระซีนอนโอโกลด์(II) (Tetraxenonogold(II))
กัญญาวีร์ สองเมือง
กัญญาวีร์ สองเมือง (เกิด 21 กรกฎาคม พ.ศ. 2539) ชื่อเล่น ต้าเหนิง เป็นนักแสดงและนางแบบชาวไทย มีชื่อเสียงจากซีรีส์ "ฮอร์โมน วัยว้าวุ่น"
กัญญาวีร์ สองเมือง จบการศึกษาระดับมัธยมศึกษาจาก โรงเรียนสตรีศึกษา จังหวัดร้อยเอ็ด ปัจจุบันกำลังศึกษาอยู่ที่ วิทยาลัยสหวิทยาการ มหาวิทยาลัยธรรมศาสตร์ สาขาวิชาปรัชญา การเมือง และเศรษฐศาสตร์ (PPE) ท่าพระจันทร์ ก่อนหน้านี้เธอเคยศึกษาอยู่ที่คณะศิลปกรรมศาสตร์ มหาวิทยาลัยธรรมศาสตร์ สาขาการออกแบบพัสตราภรณ์
กัญญาวีร์เริ่มเข้าสู่วงการบันเทิงจากเวทีการประกวดมิสทีนไทยแลนด์ พ.ศ. 2555 และ ไทยซุปเปอร์โมเดล ในปี พ.ศ. 2556 ต่อมาเธอได้รับรางวัล Hormones The Next Gen การแข่งขันเพือค้นหานักแสดงของค่ายหนังจีทีเอช ทำให้กัญญาวีร์ได้รับบท เจน มหัทธโนฤกษ์ จึงเป็นผลงานที่เป็นที่รู้จักในหมู่วัยรุ่นในซีรีส์ "ฮอร์โมนส์ วัยว้าวุ่น" ฤดูกาลที่ 2 ในปี 2557
รวมถึงมีผลงานมิวสิกวิดีโอ ตามมีอีกหลายตัว ปีถัดมามีผลงานละครเรื่อง "เพื่อนเฮี้ยน..โรงเรียนหลอน ตอน คราบ" รับบทเป็น ตอง ฐิติมา เกษมไพศาลทาง
ชีวิตส่วนตัว กำลังคบหาดูใจกับ กฤษณภูมิ พิบูลสงคราม
ต้นหน ตันติเวชกุล
ต้นหน ตันติเวชกุล เป็นนายแบบและนักแสดงชาวไทย สังกัดจีทีเอชและ นาดาวบางกอก มีผลงานสร้างชื่อจากซีรีส์ฮอร์โมนส์ วัยว้าวุ่น โดยรับบทเป็นเภา ต้นหนสำเร็จการศึกษาระดับมัธยมศึกษาตอนปลายที่โรงเรียนสาธิตจุฬาลงกรณ์มหาวิทยาลัย (ฝ่ายมัธยม) ปัจจุบันกำลังศึกษาที่คณะดุริยางคศาสตร์ มหาวิทยาลัยศิลปากร เริ่มเข้าวงการครั้งแรกเมื่ออายุ 14 ปี เริ่มต้นด้วยการถ่ายแบบโฆษณา ตามด้วยแบบแฟชั่นต่าง ๆ ปัจจุบันมีวงดนตรี ชื่อว่า mints รวมกับ อัด อวัช
อันทอนียอ เยชีนา
อันทอนียอ เยชีนา () เกิดเมื่อวันที่ 5 มิถุนายน พ.ศ. 2532 เป็นนักฟุตบอลชาวโครเอเชียที่เล่นให้กับสโมสรฟุตบอลดีนาโมซาเกร็บและฟุตบอลทีมชาติโครเอเชียในตำแหน่งผู้รักษาประตู
เขาได้ลงเล่นเป็นครั้งแรกให้กับทีมชาติโครเอเชีย เมื่อวันที่ 13 กันยายน พ.ศ. 2556 ในนัดกระชับมิตรกับทีมชาติเกาหลีใต้ เขาลงมาในเวลาทดเจ็บ และเขาก็เสียประตูหลังจากที่ลงสนามมาไม่ถึงนาที
ธีรศักดิ์ พันธุจริยา
ธีรศักดิ์ พันธุจริยา (เกิดวันที่ 31 ธันวาคม พ.ศ. 2516) นักแสดง นักร้อง นักเขียน และพิธีกรชาวไทย และเป็นประธานกรรมการ บริษัท โคอิ้ง อินเตอร์เนชั่นแนล จำกัด ผู้จัดจำหน่ายเครื่องสำอาง โครี่ ซีรั่มเพลงเด่น : มาร้องไห้กันเถอะ / หลงลมชมเงา / รักไม่มีหมดอายุ
2537 : ตำแหน่งชนะเลิศอันดับหนึ่ง Coffee-Mate Stage Challenge’ 94 และขวัญใจสื่อมวลชน
2543 : รับรางวัลวุฒิบัตรประกาศเกียรติคุณ “บุคคลแห่งปี 2543” รางวัลไทยคู่ฟ้า
2546 : รับรางวัล “นักบริหารดีเด่น 2546” สาขาพัฒนาธุรกิจเครื่องสำอาง
2548 : รับรางวัล Young Generation of the Year สาขาเครื่องสำอางและความงาม ประจำปี 2004 จากนิตยสาร Boss
2551 : รับพระราชทานโล่เกียรติคุณ บุคคลผู้ทำประโยชน์ จาก ทูลกระหม่อมหญิงอุบลรัตนราชกัญญา สิริวัฒนาพรรณวดี                  : รับโล่เกียรติคุณ ศิลปินร่วมรณรงค์โครงการ “ร่วมสร้างสังคมปลอดเบาหวาน” จากมูลนิธิเพื่อพัฒนาการบริบาลผู้ป่วย เบาหวาน
2553 : รับประกาศเกียรติคุณ “ผู้รังสรรค์ปาฏิหาริย์” ในมูลนิธิสงเคราะห์เด็กยากจน ซี.ซี.เอฟฯ
2554 : รับโล่เกียรติคุณ สืบสานวัฒนธรรมประเพณีเทศกาลวัดเทวราชกุญชร 2554
2556 : รับโล่พระราชทานพระเจ้าวรวงศ์เธอ พระองค์เจ้าโสมสวลี พระวรราชาทินัดดามาตุ งาน”มุสลิมไทยเอกซ์โป 2013”                  : รับโล่ประกาศเกียรติคุณ “รางวัลเพชรราช” สาขา The Miracle Give and Share Thailand Award โดยได้รับการยกย่องเป็น “บุคลต้นแบบ”
2557 : รับโล่ สมเด็จพระญาณสังวร สมเด็จพระสังฆราช สกลมหาสังฆปรินายก “ญาณสังวร” ได้รับเลือกเป็น “บุคคลตัวอย่าง ผู้ปฏิบัติดี ประพฤติชอบ มีคุณธรรม จริยธรรม” ประจำปี 2547                  : รับรางวัล ”บุคคลดีเด่น” สาขา “ผู้เจริญรอยตามพระยุคลบาทดีเด่น”
ทางหลวงหมายเลข 2 (ประเทศกัมพูชา)
ทางหลวงหมายเลข 2 เป็นทางหลวงในประเทศกัมพูชา มีระยะทางตลอดทั้งสาย ทางหลวงเชื่อมต่อระหว่างกรุงพนมเปญ กับประเทศเวียดนาม ทางหลวงหมายเลข 2 เริ่มต้นจากกรุงพนมเปญไปทางทิศใต้ ผ่านจังหวัดกันดาล และเข้าสู่จังหวัดตาแก้ว ในอำเภอตรำกก ไปยังทิศใต้ถึงอำเภอกีรีวงส์ จากนั้นเส้นทางเลี้ยวไปทางทิศตะวันออก เชื่อมต่อไปยังพรมแดนประเทศเวียดนาม
เพอร์วา ฮาเอนเอล
เพอร์วา ฮาเอนเอล () หรือในชื่อเต็มว่า เพอร์วาเฮอร์วาตสกานอกอเมตนาลีกา () เป็นลีกสูงสุดของฟุตบอลโครเอเชีย ก่อตั้งขึ้นเมื่อ พ.ศ. 2535 แชมป์ของลีกจะได้เข้าไปเล่นในยูฟ่าแชมเปียนส์ลีก ดีนาโมซาเกร็บเป็นแชมป์ในฤดูกาลล่าสุด และยังเป็นแชมป์ติดต่อกัน 10 สมัยแล้ว และยังเป็นสโมสรที่ประสบความสำเร็จที่สุดในลีกด้วยแชมป์ 17 สมัย ตามด้วยไฮดูกสปลิต (Hajduk Split) แชมป์ 6 สมัย
ทางหลวงหมายเลข 3 (ประเทศกัมพูชา)
ทางหลวงหมายเลข 3 เป็นทางหลวงในประเทศกัมพูชา มีระยะทางตลอดทั้งสาย เส้นทางเชื่อมต่อระหว่างกรุงพนมเปญกับ Veal Renh ในอำเภอเปรยนุบ สิ้นสุดบนทางหลวงหมายเลข 4 สามารถเชื่อมต่อไปยังเมืองพระสีหนุได้ ถนนได้รับการฟื้นฟูและปรับปรุงใหม่ในปี พ.ศ. 2551 และเป็นส่วนหนึ่งของ "ถนนสายเศรษฐกิจเหนือ-ใต้" ซึ่งเป็นโครงข่ายระดับนานาชาติ เริ่มต้นจากเมืองคุนหมิง ประเทศจีน ไปยังกรุงเทพมหานคร ประเทศไทย
หม่อมเจ้านภดลเฉลิมศรี ยุคล
หม่อมเจ้านภดลเฉลิมศรี ยุคล (23 ตุลาคม พ.ศ. 2496) เป็นพระธิดาในพระเจ้าวรวงศ์เธอ พระองค์เจ้าอนุสรมงคลการ กับหม่อมอุบล ยุคล ณ อยุธยา และเป็นพระบรมวงศานุวงศ์ลำดับที่ 26 ในลำดับโปเจียมแห่งราชอาณาจักรไทย
หม่อมเจ้านภดลเฉลิมศรี (ท่านหญิงยุ้ย) ประสูติเมื่อวันที่ 23 ตุลาคม พ.ศ. 2496 เป็นพระธิดาในพระเจ้าวรวงศ์เธอ พระองค์เจ้าอนุสรมงคลการกับหม่อมอุบล ยุคล ณ อยุธยา (สุฤทธิ์")" เป็นพระนัดดาในสมเด็จพระเจ้าบรมวงศ์เธอ เจ้าฟ้ายุคลฑิฆัมพร กรมหลวงลพบุรีราเมศร์ และเป็นพระราชปนัดดาในพระบาทสมเด็จพระจุลจอมเกล้าเจ้าอยู่หัว
หม่อมเจ้านภดลเฉลิมศรี ทรงมีเชษฐาและเชษฐภคินี ร่วมอุทร 4 องค์ คือหม่อมเจ้านภดลเฉลิมศรี ทรงประกอบธุรกิจส่วนองค์ โดยทรงเป็นเจ้าของบริษัทโปรดักชั่นเฮ้าส์ชื่อ บริษัท ดีแล่นฟีล์ม จำกัดหม่อมเจ้านภดลเฉลิมศรี ประทับที่วังกรุงเทพมหานคร แต่ก็ทรงมีวังหลังที่สองอยู่ที่จังหวัดเชียงใหม่และมักจะเสด็จแวะเวียนไปประทับทุกสองสามเดือน นอกจากนี้ยังโปรดการว่ายน้ำออกกำลังกายเป็นประจำ
มาร์ก เดวิส
มาร์ก เดวิส () เป็นนักสนุกเกอร์อาชีพจากเมืองเซนต์เลินนาดส์ ซัสเซกซ์ เดวิสเริ่มเล่นอาชีพตั้งแต่ปี 1991 แต่ใช้เวลาหลายปีกว่าฝีมือการเล่นของเขาดีขึ้น จนฝีมือของเขาดีขึ้นในช่วงปลายทศวรรษที่ 2000 ส่งผลทำให้ติดอันดับท็อป 16 ในปี 2012 นอกจากนี้เขาได้คว้าแชมป์รายการเบนสันแอนดเฮดเจสมาสเตอส์ 2002 นับเป็นแชมป์สูงสุดของเขา และเขายังคว้าแชมป์สนุกเกอร์ 6 แดง ถึง 3 สมัย (ในปี 2009 2012 และ 2013)
จัตุรัสกาฐมาณฑุดูร์บาร์
จัตุรัสกาฐมาณฑุดูร์บาร์ () หรือชื่อสันสกฤตว่า วสันตปุรทรวารเกษตร () หน้าพระราชวังเก่าของอดีตราชอาณาจักรกาฐมาณฑุ เป็นหนึ่งในสามจัตุรัสดูร์บาร์ในหุบเขากาฐมาณฑุ ประเทศเนปาล ทั้งหมดเป็นแหล่งมรดกโลกของยูเนสโก
จัตุรัสกาฐดูร์บาร์มีสถาปัตยกรรมและงานฝีมือของช่างชาวเนวาร์อายุหลายร้อยปี แต่อาคารหลายแห่งเสียหายจากแผ่นดินไหว เมื่อวันที่ 25 เมษายน 2015 ส่วนวังในจัตุรัสนั้นย้ายมาจากที่เดิม คือ จัตุรัสทัตตาเตรยะ (Dattatreya; दत्तात्रेय)
จัตุรัสกาฐมาณฑุดูร์บาร์เคยเป็นที่ตั้งวังมัลลกษัตริย์และศาหกษัตริย์ซึ่งครองอำนาจอยู่ในบริเวณนั้น ทั้งยังมีลานซึ่งประกอบด้วยชานชาลาและวัดมากมาย ลานนั้นชื่อว่า หนุมานโธคา (Hanuman Dhoka; हनुमान ध्वखा "หนุมานธฺวคา") ตั้งชื่อตามรูปปั้นหนุมานที่อยู่ตรงทางเข้าวัง
วิคาริจโรด
วิคาริจโรด () เป็นสนามเหย้าของสโมสรฟุตบอลวอตฟอร์ด ประเทศอังกฤษ ตั้งอยู่ในเมืองวอตฟอร์ด เทศมณฑลฮาร์ตฟอร์ดเชอร์
มิราจ
มิราจ () เป็นปรากฏการณ์แสงที่เกิดตามธรรมชาติซึ่งรังสีแสงถูกเบนให้ผลิตภาพผิดตำแหน่งของวัตถุที่อยู่ไกลหรือท้องฟ้า มิราจสามารถจำแนกได้เป็น "แบบต่ำ" (inferior) "แบบเหนือขึ้นไป" (superior) และ "ฟากามอร์กานา" (Fata Morgana) ซึ่งเป็นมิราจบนชนิดหนึ่งซึ่งประกอบด้วยภาพชุดภาพซ้อนแนวตั้งที่ละเอียดผิดปกติ ซึ่งเกิดเป็นมิราจที่เปลี่ยนอย่างรวดเร็ว
สำหรับนักเดินทางที่เหนื่อยล้า ภาพมิราจอาจปรากฎขึ้นให้แลดูเหมือนสระน้ำ หรือทะเลสาปที่อยู่ไกลออกไป ซึ่งเป็นปรากฎการณ์ของมิราจแบบต่ำ (inferior) เนื่องจากภาพลวงที่เกิดขึ้นเป็นภาพสะท้อนของวัตถุจริงที่อยู่เหนือขึ้นไป ได้แก่ ท้องฟ้า
มิราจต่างจากประสาทหลอน โดยเป็นปรากฏการณ์แสงจริงซึ่งสามารถจับบนกล้องถ่ายรูปได้ เนื่องจากรังสีแสงหักเหจริงเพื่อสร้างภาพหลอกที่ตำแหน่งของผู้สังเกต ทว่า สิ่งที่ภาพดูเป็นตัวแทนนั้นถูกตัดสินโดยสมรรถพลตีความของจิตมนุษย์ ตัวอย่างเช่น ภาพล่างบนดินถูกเข้าใจผิดได้ง่ายว่าเป็นการสะท้อนจากแหล่งน้ำเล็ก ๆ
มิราจอาจเกิดในท้องทะเลได้เช่นกัน โดยมักจะปรากฎแก่ผู้เดินเรือเป็นดวงไฟ เรียกว่า "ไฟของนักบุญเอลโม"
บางกอก เอ็นเตอร์เทนเม้นท์ วีค
งานสัปดาห์สื่อบันเทิงกรุงเทพ หรือ บางกอก เอ็นเตอร์เทนเม้นท์ วีค () เป็นงานแสดงสื่อบันเทิงในประเทศไทย โดยความร่วมมือขององค์กรภาครัฐร่วมกับเอกชนในการสร้างมหกรรมสื่อบันเทิงและวัฒนธรรมร่วมสมัยที่ใหญ่ที่สุดในเอเชียตะวันออกเฉียงใต้ จัดขึ้นเป็นครั้งแรกในปี พ.ศ. 2558
บางกอก เอ็นเตอร์เทนเม้นท์ วีค เป้นงานจัดแสดงสื่อบันเทิงและสื่อดิจิตอลในประเทศไทย โดยความร่วมมือของกระทรวงการต่างประเทศ กระทรวงเทคโนโลยีสารสนเทศและการสื่อสาร โดยสำนักงานส่งเสริมอุตสาหกรรมซอฟต์แวร์แห่งชาติ (องค์การมหาชน) กระทรวงวัฒนธรรม กรมส่งเสริมการค้าระหว่างประเทศ กระทรวงพาณิชย์ การท่องเที่ยวแห่งประเทศไทย กรุงเทพมหานคร และสำนักงานส่งเสริมการจัดการประชุมและนิทรรศการ (องค์การมหาชน) ร่วมกับภาคเอกชนในการจัดงาน เพื่อส่งเสริมความเข้มแข็งให้แก่อุตสาหกรรมธุรกิจบันเทิงและสื่อดิจิตอลของไทย โดยเป็นการผนวกรวมงานที่เอกชนจัดมาในปีก่อนๆ ร่วมกับกิจกรรมของทางภาครัฐ เริ่มจัดเป็นครั้งแรก ระหว่างวันที่ 27 มีนาคม-3 พฤษภาคม พ.ศ. 2558
ไทยแลนด์ คอมิค-คอน () จัดโดยความร่วมมือของกันตนา และ พี.พี.ดับบลิว. อินเตอร์แอ็คทีฟ ในปี 2558 กำหนดจัดขึ้นในวันที่ 1-3 พฤษภาคม ณ รอยัลพารากอนฮอลล์ สยามพารากอน โดยจัดร่วมกับคอนเสิร์ต อะนิเมะ ไอดอล เอเชีย 2015
ไทยแลนด์ ทอย เอกซ์โป () งานแสดงของเล่นและของสะสมเกี่ยวกับการ์ตูนและภาพยนตร์ ในปี 2558 กำหนดจัดขึ้นในวันที่ 30 เมษายน-3 พฤษภาคม ณ ศูนย์การค้าเซ็นทรัลเวิลด์
บางกอก คอมิค-คอน () จัดโดยความร่วมมือของบีอีซี-เทโร เอ็นเตอร์เทนเม้นท์ และทรูวิชันส์ ในปี 2558 กำหนดจัดขึ้นในวันที่ 30 เมษายน-3 พฤษภาคม ณ ศูนย์นิทรรศการและการประชุมไบเทค โดยจัดร่วมกับงานเทศกาลอะนิเมะเอเชีย 2015
เทศกาลสื่อดิจิตอลนานาชาติกรุงเทพฯ หรือ บางกอก อินเตอร์เนชันแนล ดิจิตอล คอนเทนต์ เฟสติวัล () เป็นงานจัดแสดงและสัมมนาด้านสื่อดิจิตอล โดยในปี 2558 งานสัมมนาจัดให้มีขึ้นระหว่างวันที่ 27-29 เมษายน ณ โรงแรมเซ็นทารา แกรนด์ แอท เซ็นทรัลเวิลด์ และงานแสดงสินค้ากำหนดจัดขึ้นในวันที่ 30 เมษายน-3 พฤษภาคม ณ ศูนย์นิทรรศการและการประชุมไบเทค พร้อมกับงานบางกอก คอมิค-คอน
ธาตุเรพริเซนเททิฟ
ในเคมีและฟิสิกส์อะตอม ธาตุเรพริเซนเททิฟ () เป็นกลุ่มของธาตุในที่มีธาตุที่เบาที่สุดของแต่ละกลุ่ม ได้แก่ ฮีเลียม ลิเทียม เบริลเลียม โบรอน คาร์บอน ไนโตรเจน ออกซิเจน และฟลูออรีนซึ่งจัดอยู่ในตารางธาตุแล้ว ลิเทียมและเบริลเลียมอยู่ในบล็อก-s ธาตุที่เหลืออยู่ในบล็อก-p ในบางครั้งธาตุหมู่ 12 ซึ่งประกอบไปด้วยสังกะสี (Zn) แคดเมียม (Cd) และปรอท (Hg) ก็อาจจะถูกรวมเป็นธาตุเรพริเซนเททิฟด้วย และยังมีนักวิทยาศาสตร์บางครั้งที่สนับสนุนเรื่องนี้
ธรหรา
หอคอยธรหรา [ทะ-ระ-หะ-รา] () หรือ หอคอยภีมเสน เป็นหอคอยสูง 61.88 ม. (203.0 ฟุต) เป็นจำนวน 9 ชั้น ตั้งอยู่ในจัตุรัสดูร์บาร์ ในกรุงกาฐมาณฑุ ได้ถูกสร้างขึ้นในปี 1832 โดยนายภีมเสน ถาปา นายกรัฐมนตรีสมัยนั้น อาคารได้รับการจำแนกจากองค์การยูเนสโกว่าเป็นส่วนหนึ่งของสถาปัตยกรรมกาฐมาณฑุ สถาปัตยกรรมเฉพาะตัวของเมืองกาฐมาณฑุ
ภายในหอคอยประกอบด้วย บันไดวนแบบสไปรอล จำนวน 213 ขั้น โดยในชั้นที่ 8 เป็นส่วนระเบียงสามารถมองทิวทัศน์ได้โดยรอบเมืองกาฐมาณฑุ และมีเสาสัมฤทธิ์ ซึ่งสูง 5.2 ม. (17 ฟุต) ประดับในส่วนยอดของหอคอย หอคอยได้เปิดให้นักท่องเที่ยวเข้าชมภายในตั้งแต่ปี 2005 จนถึงวันที่อาคารถล่มในปี 2015
โครงสร้างส่วนใหญ่ของอาคารได้พังถล่มลงมา จากเหตุการณ์แผ่นดินไหวใหญ่ในเนปาล แต่ก็ยังมีส่วนฐานที่ยังหลงเหลืออยู่
หอคอยธรหรา เป็นสิ่งก่อสร้างที่สูงสุดในประเทศเนปาลและเป็นอดีตสูงอันดับ 2 เดิมหอคอยแรก ชื่อหอคอยภีมเสน (Bhimsen tower) ได้ถูกสร้างขึ้นก่อน 8 ปี ในปี 1824 ประกอบด้วย จำนวนชั้นความสูง 11 ชั้น ซึ่งสูงกว่าหอคอยธรหรา 2 ชั้น โดยหอคอยทั้งสองถูกสร้างขึ้นโดยภีมเสน ถาปา นายกรัฐมนตรีเนปาลสมัยนั้น เพื่อถวายให้แก่สมเด็จพระราชินีลลิตตริปุราสุนทรี (Lalit Tripura Sundari) ผู้ซึ่งเป็นหลานสาวของภีมเสน
ในปี 1834 ได้เกิดเหตุการณ์แผ่นดินไหวใหญ่ในเนปาล หอคอยทั้ง 2 ก็สามารถรอดเหตุการณ์ครั้นนั้นมาได้ แต่หอคอยภีมเสนได้รับความเสียหายหนัก จนมาถึงเหตุการณ์แผ่นดินไหวใหญ่อีกครั้งในวันที่ 15 มกราคม 1934 หอคอยภีมเสนก็พังถล่มลงมา เหตุการณ์นี้ทำให้หอคอยเหลือเพียง 2 ชั้นจากเดิม 11 ชั้น ในเวลาต่อมา นายชุทธสัมเศร นายกรัฐมนตรีเนปาลสมัยนั้น ก็ได้สั่งให้ปรับปรุงหอคอยธรหราที่เสียหายบางส่วน ส่วนหอคอยภีมเสนก็ได้รื้อถอนไป สมเด็จพระราชินีลลิตตริปุราสุนทรีจึงได้พระราชทานชื่อให้หอคอยธรหรา เป็นหอคอยภีมเสนแทนหอคอยเดิมที่ถล่มไป
หอคอยธรหรา ส่วนหนึ่งได้ถูกสร้างเพื่อใช้เป็นหอสังเกตการณ์สำหรับกองทัพ เมื่อเกิดเหตุการณ์ไม่สงบ ก็จะมีการส่งสัญญาณผ่านแตรเขาวัวจากด้านบนของหอคอย และประเพณีการเป่าแตรเขาวัวก็ยังคงมีให้เห็นจนถึงวันสุดท้ายที่หอคอยถล่มลงมา
ในวันที่ 25 เมษายน 2015 ก็ได้เกิดแผ่นดินไหวอีกครั้งในเนปาล ขนาด 7.8 แมกนิจูด มีจุดเหนือศูนย์เกิดแผ่นดินไหวจากเมืองลัมชุง ประเทศเนปาล ออกไป 29 กิโลเมตร เป็นเหตุให้อาคารถล่มลงมาทั้งหมดเหลือเพียงส่วนฐาน และร่างผู้เสียชีวิตภายในหอคอยกว่า 180 ศพในซากปรักหักพัง
หอคอยธรหรา เป็นการผสมผสานระหว่างสถาปัตยกรรมของโมกุล และอังกฤษ มีลักษณะคล้ายกับหอมินาเรตในศาสนาอิสลาม แต่มีศิวลึงค์พร้อมรูปภาพพระอิศวรซึ่งเป็นสัญลักษณ์ของฮินดู ประดิษฐานไว้ในส่วนบนสุดของหอคอย
พระยาล้านคำแดง
พระเจ้าล้านคำแดง เป็นพระราชโอรสองค์แรกของสมเด็จพระเจ้าสามแสนไทไตรภูวนาท ขึ้นครองราชย์เมื่อ พ.ศ. 1959 ในรัชกาลของพระองค์นั้น บ้านเมืองสงบสุขไม่มีเหตุการณ์ร้ายแรงอันใด สวรรคตเมื่อ พ.ศ. 1971 เจ้าพรหมทัต พระโอรสของพระองค์ได้ขึ้นครองราชย์แทนเนื่องจากยังทรงพระเยาว์ พระนางแก้วพิมพาเป็นผู้สำเร็จราชการ และกลายเป็นจุดเริ่มต้นของระยะที่บ้านเมืองปั่นป่วนภายใต้การบงการของพระนางแก้วพิมพาและแสนหลวงเชียงลอ
พระเจ้าไชยจักรพรรดิแผ่นแผ้ว
พระเจ้าไชยจักรพรรดิแผ่นแผ้ว เป็นพระราชโอรสของสมเด็จพระเจ้าสามแสนไทไตรภูวนาท พระราชมารดาเป็นเชื้อพระวงศ์ทางกรุงศรีอยุธยา พระองค์ขึ้นครองราชย์เมื่อ พ.ศ. 1999 ขณะพระชนม์ได้ 40 พรรษา
ในรัชกาลของพระองค์เกิดศึกสงครามที่สำคัญอยู่ 2 ครั้ง ครั้งแรกเป็นการก่อกบฏโดยเจ้าชายมุ่ยเจ้าเมืองปากห้วยหลวงได้แยกเมืองเวียงจันทน์เป็นเอกราช แต่ถูกปราบปรามได้ ต่อมาใน พ.ศ. 2022 เวียดนามในรัชกาลพระเจ้าเลแทงตง หลังจากปราบอาณาจักรจามปาได้แล้ว ได้ยกทัพมาตีหลวงพระบาง ท้าวท่อนแก้วซึ่งเป็นแสนหลวงเชียงลอได้นำทัพออกสู้รบกับเวียดนามจนสิ้นพระชนม์ในสนามรบ พระเจ้าไชยจักรพรรดิแผ่นแผ้วได้หลบหนีไปยังเมืองเชียงคาน ท้าวแท่นคำ พระอนุชาของท้าวท่อนแก้วได้รวบรวมกำลังจากเมืองด่านซ้ายมาตีทัพเวียดนามแตกพ่ายไป พระเจ้าไชยจักรพรรดิแผ่นแผ้วที่ทรงชราภาพมากแล้วจึงได้สละราชสมบัติให้ท้าวแท่นคำใน พ.ศ. 2023 พระองค์สิ้นพระชนม์ใน พ.ศ. 2024
ไต้ ชิงเหยา
ไต้ ชิงเหยา (; 26 กันยายน ค.ศ. 1991 — ) เป็นนักกีฬาวอลเลย์บอลชายทีมชาติจีน ในตำแหน่งตัวตีด้านนอก และเป็นผู้ทำหน้าที่ให้แก่สังกัดสโมสรเซี่ยงไฮ้
ในปี ค.ศ. 2008 เขาได้รับเลือกให้เป็นตัวแทนทีมจีนเข้าร่วมการแข่งรายการวอลเลย์บอลเยาวชนชายชิงแชมป์เอเชีย 2008 โดยได้เป็นผู้มีส่วนสำคัญในการพาทีมจีนเข้ารับตำแหน่งรองชนะเลิศ
และในปี ค.ศ. 2009 เขาได้รับเลือกให้เป็นตัวแทนทีมจีนเข้าร่วมการแข่งรายการวอลเลย์บอลเวิลด์ลีก 2009 และเมโมเรียลออฟฮิวเบอร์ตาเจอร์ซีแว็กเนอร์ 2009 รวมถึงได้มีส่วนในการแข่งขันวอลเลย์บอลชายชิงแชมป์เอเชีย 2009
ดอมินิก เดล
ดอมินิก เดล () ชื่อเกิด คริสโตเฟอร์ เดล เป็นนักสนุกเกอร์อาชีพชาวเวลส์ ผู้บรรยายสนุกเกอร์และพิธีกรของบีบีซี
พระสถูปเจดีย์สมเด็จพระนเรศวรมหาราชานุสรณ์
พระสถูปเจดีย์สมเด็จพระนเรศวรมหาราชานุสรณ์ เป็นสถูปที่สร้างขึ้นเพื่อเป็นอนุสรณ์สถาน เทิดพระเกียรติสมเด็จพระนเรศวรมหาราช ตั้งอยู่หมู่ที่ 2 ตำบลเมืองงาย อำเภอเชียงดาว จังหวัดเชียงใหม่ โดยมีพิธีเปิดอย่างเป็นทางการในวันที่ 12 มกราคม พ.ศ. 2514
ในปี พ.ศ. 2502 พันตำรวจเอก นิรันดร ชัยนาม ผู้ว่าราชการจังหวัดเชียงใหม่ (ในขณะนั้น) ได้ร่วมกับประชาชน จัดสร้างอนุสรณ์แด่สมเด็จพระนเรศวรมหาราช ณ บริเวณตำบลเมืองงาย อำเภอเชียงดาว จังหวัดเชียงใหม่ ซึ่งเป็นสถานที่ที่เป็นเส้นทางเดินทัพ และสถานที่ตั้งค่ายในอดีต โดยเป็นสถานที่สุดท้ายในการทรงกรีฑาทัพผ่านก่อนที่พระองค์จะสวรรคต
พระบาทสมเด็จพระปรมินทรมหาภูมิพลอดุลยเดชและสมเด็จพระนางเจ้าสิริกิติ์ พระบรมราชินีนาถ ได้เสด็จพระราชดำเนินมาบวงสรวงดวงพระวิญญาณ เมื่อวันที่ 25 มกราคม พ.ศ. 2508 และเมื่อวันที่ 24 พฤษภาคม พ.ศ. 2511 ได้ทรงเจิมและทรงสุหร่ายศิลาฤกษ์และแผ่นอิฐที่นำมาจากพระเจดีย์องค์เดิม ซึ่งประดิษฐาน ณ เมืองหาง รัฐไทใหญ่ ประเทศพม่า (ก่อนจะถูกทำลาย)
เมื่อวันที่ 15 มกราคม พ.ศ. 2512 พระบาทสมเด็จพระเจ้าอยู่หัวและสมเด็จพระนางเจ้าสิริกิติ์ พระบรมราชินีนาถ ได้เสด็จฯ มาเป็นองค์ประธานในพระราชพิธีพุทธาภิเษก ณ วัดพระสิงห์วรมหาวิหาร เพื่อสร้างวัตถุมงคลหารายได้สมทบทุนในการจัดสร้างพระสถูปฯ
พระบาทสมเด็จพระเจ้าอยู่หัวฯ และสมเด็จพระนางเจ้าสิริกิติ์ พระบรมราชินีนาถ ได้เสด็จฯ มาเป็นองค์ประธานเปิดอนุสรณ์สถานพระสถูปเจดีย์ฯ เมื่อวันที่ 12 มกราคม พ.ศ. 2514
พระสถูปเจดีย์ เป็นเจดีย์ฐาน 8 เหลี่ยม ขนาดกว้าง 10.30 เมตร สูง 25.12 เมตร ฐานด้านหนึ่งประดิษฐานพระบรมรูปของสมเด็จพระนเรศวรมหาราช แต่ละด้านมีแผ่นศิลาสลักลวดลาย เรื่องราวพระประวัติ
บริเวณอนุสรณ์สถานดังกล่าว มีการจัดสร้าง "ค่ายหลวงที่ประทับสมเด็จพระนเรศวรมหาราช (จำลอง)" ซึ่งกรมศิลปากรจัดสร้างขึ้น เพื่อให้ประชาชนทั่วไปได้สักการะ และเรียนรู้ประวัติศาสตร์
ดับเบิลยูดับเบิลยูอี ฟาสต์เลน
ดับเบิลยูดับเบิลยูอี ฟาสต์เลน () เป็นรายการเพย์-เพอร์-วิวมวยปล้ำอาชีพ ที่ผลิตโดย WWE โดยออกอากาศสดในรูปแบบ pay-per-view (PPV) และทาง WWE Network ซึ่งจัดขึ้นครั้งแรกในปี ค.ศ. 2015 โดยแทนรายการเดิม คือ ดับเบิลยูดับเบิลยูอี อิลิมิเนชั่น แชมเบอร์ ในเดือนกุมภาพันธ์ตามตารางปฏิทินเพย์-เพอร์-วิวของ WWE
เทศบาลเมืองกำแพงเพชร (จังหวัดสงขลา)
กำแพงเพชร เป็นเทศบาลเมืองแห่งหนึ่งในอำเภอรัตภูมิ จังหวัดสงขลา มีพื้นที่ครอบคลุมบางส่วนของตำบลกำแพงเพชร มีประชากรในปี พ.ศ. 2557 จำนวน 16,304 คน เทศบาลเมืองกำแพงเพชรเดิมอยู่ในฐานะองค์การบริหารส่วนตำบลกำแพงเพชร ต่อมามีการยกฐานะเป็นเทศบาลเมื่อวันที่ 5 กรกฎาคม พ.ศ. 2554 โดยมี จ.ส.ต.จรูญ เรืองฤทธ์ เป็นนายกเทศมนตรีเมืองกำแพงเพชรเป็นคนแรก
เทศบาลเมืองพิชัย
พิชัย เป็นเทศบาลเมืองแห่งหนึ่งในอำเภอเมืองลำปาง จังหวัดลำปาง อยู่ห่างจากตัวเมืองลำปางไปทางทิศตะวันออกเฉียงเหนือตามถนนพหลโยธินประมาณ 8 กิโลเมตร มีพื้นที่ 16.50 ตารางกิโลเมตร ครอบคลุมพื้นที่บางส่วนของตำบลพิชัย มีประชากรในปี พ.ศ. 2560 จำนวน 13,127 คน
เทศบาลตำบลพิชัยเดิมมีฐานะเป็นสุขาภิบาลพิชัย ตามประกาศกระทรวงมหาดไทยที่จัดตั้งเป็นสุขาภิบาลเมื่อวันที่ 15 มกราคม พ.ศ. 2535 ต่อมาได้รับการเปลี่ยนแปลงฐานะเป็นเทศบาลตำบลพิชัย ตามพระราชบัญญัติเปลี่ยนแปลงฐานะของสุขาภิบาลเป็นเทศบาลตำบลเมื่อวันที่ 25 พฤษภาคม พ.ศ. 2542 โดยอยู่ในแนวเขตเดิมของสุขาภิบาล หลังจากนั้นได้มีการยกฐานะเป็นเทศบาลเมืองพิชัย ตามประกาศกระรวงมหาดไทย เมื่อวันที่ 13 มิถุนายน พ.ศ. 2556
เทศบาลตำบลพิชัยมีอาณาเขตติดต่อกับตำบลข้างเคียง ดังนี้
เทศบาลตำบลพิชัยมีหมู่บ้านและชุมชนอยู่ในเขตเทศบาลตำบลพิชัยจำนวน 11 หมู่บ้าน โดยชุมชนที่มีพื้นที่อยู่ในเขตเทศบาลตำบลพิชัยทั้งหมู่บ้านจำนวน 6 หมู่บ้าน ได้แก่
หมู่บ้านและชุมชนที่มีพื้นที่อยู่ในเขตเทศบาลตำบลพิชัยบางส่วนจำนวน 5 หมู่บ้าน ได้แก่
พิชัย (แก้ความกำกวม)
พิชัย อาจหมายถึง
เทศบาลเมืองหล่มสัก
หล่มสัก เป็นเทศบาลเมืองแห่งหนึ่งในจังหวัดเพชรบูรณ์ ตั้งอยู่ที่อำเภอหล่มสัก มีพื้นที่ครอบคลุมตำบลหล่มสักทั้งตำบล มีประชากรในปี พ.ศ. 2560 จำนวน 11,817 คน
เดิมท้องที่ที่ตั้งเทศบาลเมืองหล่มสักเป็นท้องที่ตำบลวัดป่า และตำบลตาลเดี่ยว ซึ่งบางส่วนอยู่ในเขตการปกครองของอำเภอวัดป่า จังหวัดหล่มศักดิ์ ต่อมาในปี พ.ศ. 2488 รัฐบาลในสมัยจอมพล ป. พิบูลสงคราม ได้ตราพระราชกฤษฎีกาจัดตั้งเทศบาลตำบลหล่มศักดิ์ จังหวัดเพชรบูรณ์ เมื่อวันที่ 13 กุมภาพันธ์ พ.ศ. 2488 และทางราชการได้แต่งตั้งสมาชิกสภาเทศบาล และแต่งตั้งคณะเทศมนตรีสมัยเริ่มการขึ้นบริหารกิจการเทศบาลตำบลหล่มศักดิ์ เมื่อวันที่ 15 กันยายน พ.ศ. 2488
ต่อมาเมื่อรัฐบาลในสมัยนั้นปรับปรุงตัวอักษรใหม่ ทำให้คำว่า "หล่มศักดิ์" เปลี่ยนไปใช้คำว่า "หล่มสัก" แทน ต่อมากรมการปกครอง กระทรวงมหาดไทย ได้พิจารณายกฐานะเป็นเทศบาลตำบลหล่มสักเป็นเทศบาลเมืองหล่มสัก เมื่อวันที่ 25 กันยายน พ.ศ. 2538
เทศบาลเมืองหล่มสัก มีพื้นที่ 2.08 ตารางกิโลเมตร โดยมีอาณาเขตติดต่อกับพื้นที่ใกล้เคียง ดังนี้
เทศบาลเมืองปัตตานี
ปัตตานี เป็นเทศบาลเมืองแห่งหนึ่งที่เป็นเมืองศูนย์กลางของจังหวัดปัตตานี ตั้งอยู่ริมอ่าวไทยบริเวณปากแม่น้ำปัตตานี เมืองมีประชากรในปี พ.ศ. 2557 จำนวน 44,234 คน มีพื้นที่ครอบคลุมตำบลต่าง ๆ ในอำเภอเมืองปัตตานี ได้แก่ ตำบลสะบารัง ตำบลอาเนาะรู และตำบลจะบังติกอ เทศบาลเมืองปัตตานีจัดตั้งขึ้นเมื่อปี พ.ศ. 2478 โดยยกฐานะเป็นเทศบาลเมือง ตามพระราชกฤษฎีกาจัดตั้งเทศบาลเมืองปัตตานี
เทศบาลเมืองปัตตานีห่างจากกรุงเทพมหานคร ประมาณ 1,055 กิโลเมตร มีพื้นที่ทั้งหมด 4.78 ตารางกิโลเมตร
เครื่องฉายข้ามศีรษะ
เครื่องฉายข้ามศีรษะ (อังกฤษ: overhead projector) เป็นเครื่องฉายระบบฉายอ้อม ทำงานผ่านแผ่นสะท้อนแสงสะท้อนไปมา จนเกิดเป็นภาพขึ้น เครื่องฉายข้ามศีรษะต้องฉายควบคู่กับแผ่นใสเท่านั้น ไม่สามารถใช้กระดาษชนิดอื่นได้ เครื่องฉายนี้มีจุดเด่นตรงที่สามารถฉายได้ทั้งในที่มืดและที่สว่าง แม้มีแสงมากก็ตาม เครื่องฉายข้ามศีรษะถูกประดิษฐ์ครั้งแรกขึ้นราวคริสต์ทศวรรษ 1970 โดยนักประดิษฐ์ชาวฝรั่งเศส ฌูลส์ ดูบอสก์
เทศบาลเมืองพัทลุง
พัทลุง เป็นเทศบาลเมืองแห่งหนึ่งที่เป็นเมืองศูนย์กลางของจังหวัดพัทลุง มีพื้นที่ครอบคลุมตำบลต่าง ๆ ในอำเภอเมืองพัทลุง ได้แก่ ตำบลคูหาสวรรค์ทั้งตำบล และบางส่วนของตำบลเขาเจียก ตำบลท่ามิหรำ ตำบลปรางหมู่ ตำบลลำปำ ตำบลตำนาน และตำบลควนมะพร้าว ในปี พ.ศ. 2557 เทศบาลเมืองพัทลุงมีประชากร 35,039 คน
เทศบาลเมืองพัทลุงจัดตั้งขึ้นตามพระราชกฤษฎีกาเมื่อวันที่ 14 มีนาคม พ.ศ. 2479 มีพื้นที่แรกเริ่ม 3.068 ตารางกิโลเมตร โดยมีคณะผู้บริหารชุดแรกที่มาจากการแต่งตั้งโดยกระทรวงมหาดไทย ซึ่งเข้าดำรงตำแหน่งเมื่อวันที่ 13 กรกฎาคม พ.ศ. 2480 โดยมีหลวงสาราลักษณ์ประพันธ์เป็นนายกเทศมนตรีคนแรก ต่อมาในปี พ.ศ. 2523 ได้มีการขยายเขตความรับผิดชอบของเทศบาลโดยพระราชกฤษฎีกาเมื่อวันที่ 11 มีนาคม พ.ศ. 2523 มีผลทำให้เทศบาลเมืองพัทลุงมีพื้นที่เพิ่มขึ้นเป็น 13.342 ตารางกิโลเมตร
เทศบาลเมืองพัทลุงอยู่ห่างจากกรุงเทพมหานครตามทางหลวงแผ่นดินหมายเลข 41 เป็นระยะทางประมาณ 858 กิโลเมตร และตามเส้นทางรถไฟ ระยะทางประมาณ 846 กิโลเมตร ปัจจุบัน มีพื้นที่รับผิดชอบทั้งหมด 13.342 ตารางกิโลเมตร มีอาณาเขตติดต่อ ดังนี้
ลักษณะภูมิประเทศในเขตเทศบาลเมืองพัทลุงและบริเวณพื้นที่ต่อเนื่อง ซึ่งเป็นเขตผังเมืองรวมเมืองพัทลุง มีลักษณะเป็นพื้นที่ราบต่ำกว้างใหญ่รอบทะเลสาบ ส่วนที่เป็นทะเลหลวงมีพื้นที่สูงจากระดับน้ำทะเลประมาณ 0-15 เมตร
ลักษณะภูมิอากาศ สภาพภูมิอากาศมี 2 ฤดูกาล คือ ฤดูร้อนและฤดูฝน ได้รับอิทธิพลจากลมมรสุมตะวันออกเฉียงเหนือ และมรสุมตะวันตกเฉียงใต้ อุณหภูมิสูงสุดเฉลี่ย 29.3 องศาเซลเซียส ในเดือนเมษายน และอุณหภูมิต่ำสุดเฉลี่ย 26.7 องศาเซลเซียส ในเดือนธันวาคม อุณหภูมิเฉลี่ยตลอดปี 28.14 องศาเซลเซียส ความชื้นสัมพัทธ์อยู่ระหว่าง 75-83 เปอร์เซ็นต์ โดยเฉลี่ย 78.7 เปอร์เซ็นต์ และความเร็วลมประมาณ 1-2 เมตรต่อวินาที ปริมาณการระเหยของน้ำประมาณ 3.3-5.5 มิลลิเมตรต่อวัน
ลาลีกา ฤดูกาล 2015–16
การแข่งขันฟุตบอลลาลีกา ฤดูกาล 2015–16 () หรือในชื่อว่า ลีกา เบเบอูเบอา () ตามชื่อผู้สนับสนุน เป็นฤดูกาลที่ 85 ของลาลีกานับตั้งแต่ได้รับการก่อตั้งขึ้นเมื่อ พ.ศ. 2473 บาร์เซโลนาเป็นผู้ชนะเลิศประจำฤดูกาลในวันที่ 14 พฤษภาคม 2559
ในการแข่งขันนี้จะแข่งขันในระบบลีก มีทั้งหมด 20 ทีม ซึ่งประกอบด้วย 17 ทีมจากลาลีกา ฤดูกาล 2014–15 และอีก 3 ทีมที่ขึ้นมาจากเซกุนดาดีบีซีออน ฤดูกาล 2014–15 แบ่งเป็น 2 ทีมที่อันดับดีที่สุดในเซกุนดาดีบีซีออน (เรอัลเบติสและสปอร์ติงเดคีคอน) และอีกหนึ่งทีมมาจากผู้ชนะในรอบเพลย์ออฟ (อูเด ลัสปัลมัส)
เซกุนดาดีบีซีออน ฤดูกาล 2015–16
การแข่งขันฟุตบอลเซกุนดาดีบีซีออน ฤดูกาล 2015–16 () เป็นฤดูกาลที่ 85 ของเซกุนดาดีบีซีออน นับตั้งแต่ก่อตั้งการแข่งขันขึ้นมาในปี พ.ศ. 2473
ในการแข่งขันนี้จะแข่งขันในระบบลีก มีทั้งหมด 22 ทีม ซึ่งประกอบไปด้วย 15 ทีมจากเซกุนดาดีบีซีออน ฤดูกาล 2014–15, 3 ทีมที่ตกชั้นจากลาลีกา ฤดูกาล 2014–15 และอีก 4 ทีมที่ขึ้นมาจากเซกุนดาดีบีซีออน เบ ฤดูกาล 2014–15
ทีมที่อยู่ในพื้นที่ระหว่าง อับดับที่ 3 และ อันดับที่ 6 (ไม่รวมทีมสำรอง) จะมีส่วนร่วมในการเลื่อนชั้นรอบเพลย์ออฟ. นัดแรกของรอบรองชนะเลิศจะลงเล่นในวันที่ 8 มิถุนายน และนัดที่สองในวันที่ 12 มิถุนายน ที่บ้านของทีมอันดับที่ดีที่สุด. นัดชิงชนะเลิศจะยังเป็นระบบสองนัด, กับนัดแรกเมื่อวันที่ 15 มิถุนายนและนัดที่สองเมื่อวันที่ 19 มิถุนายน, กับทีมอันดับที่ดีที่สุดจะได้ลงเล่นนัดที่สองที่บ้านของตัวเอง.
เทศบาลเมืองระนอง
ระนอง เป็นเทศบาลเมืองแห่งหนึ่งที่เป็นเมืองศูนย์กลางของอำเภอเมืองระนอง จังหวัดระนอง เทศบาลมีพื้นที่ครอบคลุมตำบลเขานิเวศน์ทั้งตำบล ได้ยกฐานะจากสุขาภิบาลระนองเป็นเทศบาลเมือง เมื่อวันที่ 14 มีนาคม พ.ศ. 2479 โดยพระราชกฤษฎีกาจัดตั้งเทศบาลเมืองระนอง ซึ่งขณะนั้นมีรายได้ประมาณ 30,000 บาทต่อปี
เทศบาลเมืองระนองตั้งอยู่ในอำเภอเมืองระนอง จังหวัดระนอง มีพื้นที่ครอบคลุมตำบลเขานิเวศน์ทั้งตำบล มีเนื้อที่ 4.285 ตารางกิโลเมตร โดยมีอาณาเขตติดต่อดังนี้
เมืองระนองตั้งอยู่บริเวณปากแม่น้ำกระบุรี หรือแม่น้ำปากจั่น อยู่ตรงข้ามกันกับวิกตอเรียพอยต์ของประเทศพม่า มีเทือกเขาตะนาวศรีพาดผ่านทางตะวันออกของเมือง และมีสันเขาเล็ก ๆ พาดผ่านจากบริเวณปากน้ำไปทางทิศเหนือของเมือง
ภิญโญ สาธร
ศาสตราจารย์ ดร. ภิญโญ สาธร (? - พ.ศ. 2535) อาจารย์ชาวไทย อดีตรัฐมนตรีว่าการกระทรวงศึกษาธิการในรัฐบาลนายธานินทร์ กรัยวิเชียร และอดีตคณบดีคณะครุศาสตร์ จุฬาลงกรณ์มหาวิทยาลัย
ภิญโญ สาธร จบการศึกษาในระดับอุดมศึกษาจากคณะอักษรศาสตร์ จุฬาลงกรณ์มหาวิทยาลัย จากนั้นจึงรับราชการเป็นอาจารย์ในจุฬาลงกรณ์มหาวิทยาลัย จนได้รับตำแหน่งคณบดีคณะครุศาสตร์ จุฬาลงกรณ์มหาวิทยาลัย
พ.ศ. 2519 ภิญโญ สาธร ได้รับตำแหน่งรัฐมนตรีว่าการกระทรวงศึกษาธิการในคณะรัฐมนตรีไทย คณะที่ 39ในรัฐบาลนายธานินทร์ กรัยวิเชียร และพ้นจากตำแหน่งเมื่อ พ.ศ. 2520 เมื่อพลเรือเอก สงัด ชลออยู่ทำรัฐประหาร
ภิญโญ สาธร เคยเป็นกรรมการบริหารพรรคประชากรไทย และในการเลือกตั้งเมื่อปี พ.ศ. 2526 ได้ลงสมัครสมาชิกสภาผู้แทนราษฎรในเขต 4 กรุงเทพมหานคร แต่ไม่ได้รับเลือกตั้ง
ศาสตราจารย์ ดร. ภิญโญ สาธร ถึงแก่กรรมเมื่อ พ.ศ. 2535 พระราชทานเพลิงศพเมื่อวันอาทิตย์ที่ 19 เมษายน พ.ศ. 2535 ณ วัดธาตุทอง
เซกุนดาดิบิซิออน
เซกุนดาดิบิซิออน () หรือเรียกอีกอย่างว่า ลาลิกา อุน โดส เตรส ( ||) ด้วยเหตุผลด้านผู้สนับสนุน เป็นระบบการแข่งขันฟุตบอลลีกอาชีพในประเทศสเปน และเป็นลีกอันดับที่สองในระบบลีกฟุตบอลสเปน รองจากลาลีกา (ปรีเมราดิบิซิออน)
ทีมอันดับ 1 และ 2 (แชมป์และรองแชมป์) จะได้เลื่อนชั้นไปเล่นในลาลีกาโดยอัตโนมัติ และทีมอันดับ 3-6 จะได้สิทธิ์เตะเพลย์ออฟ เพื่อหาแชมป์เพลย์ออฟขึ้นไปเล่นในลาลีกาอีก 1 ทีม ในขณะเดียวกัน ทีมอันดับ 18-20 ในลาลีกา จะต้องตกชั้นลงมาเล่นในเซกุนดาดิบิซิออนแทน
สำหรับการตกชั้นไปเล่นในเซกุนดาดิบิซิออน เบของสโมสรในเซกุนดาดิบิซิออนนั้น ทีมอันดับ 19-22 จะต้องตกชั้นลงมาเล่นในเซกุนดาดิบิซิออน เบ ในขณะเดียวกัน ทีมอันดับ 1 ใน 4 โซนแข่งขันของเซกุนดาดิบิซิออน เบ จะได้สิทธิ์เลื่อนชั้นมาเล่นในเซกุนดาดิบิซิออนแทน
เครื่องฉายวัสดุทึบแสง
เครื่องฉายวัสดุทึบแสง () เป็นเครื่องฉายระบบฉายสะท้อน ทำงานผ่านการสะท้อนจากกระจกเงาผ่านเลนส์ภาพแล้วฉายออกจอ 
เครื่องฉายวัสดุทึบแสงสามารถฉายสิ่งของได้ทุกอย่าง อาทิ เหรียญ โทรศัพท์มือถือ ใบไม้ ฯลฯ เครื่องฉายมีจุดเด่นตรงสามารถขยายวัสดุเล็กให้สามารถใหญ่ได้ 
แต่ข้อเสียของเครื่องฉายวัสดุทึบแสงคือ ต้องฉายในห้องที่ความมืด ไม่มีแสงเข้าเลย
เซกุนดาดีบีซีออน เบ
เซกุนดาดีบีซีออน เบ () เป็นลีกระดับ 3 ในระบบลีกฟุตบอลสเปน ลีกนี้อยู่ใต้ลาลีกา (ปรีเมราดีบีซีออน) กับเซกุนดาดีบีซีออน และอยู่เหนือเตร์เซราดีบีซีออน ในเซกุนดาดีบีซีออน เบ มีทีมสำรองของทีมหลายทีมในลาลีกาและเซกุนดาดีบีซีออนลงแข่งอยู่ด้วย
มาร์ก โอเวน
มาร์ก แอนโทนี แพทริก โอเวน (; 27 มกราคม ค.ศ. 1972-) เป็นนักร้องและนักแต่งเพลงชาวอังกฤษ โดยเป็นสมาชิกของวงป็อปร็อกเทกแดต นอกจากนี้เขาได้ออกอัลบัมเดี่ยวออกมา 4 ชุด ได้แก่ "Green Man", "In Your Own Time", "How the Mighty Fall" และ "The Art of Doing Nothing" เขามียอดขายจากการเป็นศิลปินเดี่ยวทั้งหมด 500,000 ก๊อปปี๊
ฮาวเวิร์ด ดอนัลด์
ฮาวเวิร์ด พอล ดอนัลด์ (; 28 เมษายน ค.ศ. 1968 -) เป็นนักร้อง, นักเต้น, ดีเจ, มือกลอง และนักแต่งเพลงชาวอังกฤษ เป็นสมาชิกของวงป็อปร็อกเทกแดต เขาเคยเป็นกรรมการของรายการประกวดการเต้นของประเทศเยอรมนี Got To Dance
ฝ่า
"ฝ่า" เป็นเพลงจากสตูดิโออัลบั้มแนวอัลเทอร์เนทีฟร็อก ,อินดี้ร็อก ของ "Still Alive" ขับร้องโดย อีโบล่า และ พงษ์สิทธิ์ คำภีร์ ประพันธ์โดยพงษ์สิทธิ์ คำภีร์ (ปู) นักร้อง นักแต่งเพลงชาวไทย แต่งทำนองและเรียบเรียงโดย วรรณิต ปุณฑริกาภา (กอล์ฟ อีโบล่า) สังกัดค่ายวอร์เนอร์มิวสิคไทยแลนด์ ออกจำหน่ายในวันที่ 5 พฤษภาคม พ.ศ. 2556
เนื้อหาของเพลงเป็นการให้กำลังใจคนฟังได้อย่างชัดเ­จน เมื่อเพื่อนที่ร่วมกันเดินทางตามหาฝันมาด้­วยกันจนถึงจุดๆหนึ่ง...ถึงเวลาที่ต้องไปต่­อเราก็จะไปด้วยกัน ไม่ว่าทางข้างหน้าที่จะยังคงอีกไกล อีกกี่อุปสรรค อีกกี่บททดสอบให้วัดใจ เราก็จะ ฝ่า มันออกไปพร้อมกันไม่หันหลัง ไม่สนใจกว่าจะใช้เวลาอีกนานสักแค่ไหน
ภารต้า
ภารต้า () วงดนตรีร็อคผสมผสานกับซาวต์ดนตรีแบบอินเดียจากค่าย จีเอ็มเอ็ม แกรมมี่ จากผลงานเพลง "สบายดีไหม" ซึ่งมียอดวิวสูงถึง 20 ล้านวิวจนได้รับการชักชวนจากทางค่าย จีเอ็มเอ็ม แกรมมี่ ในปัจจุบัน
เกิดขึ้นจากการรวมตัวของ “อาลีฟ - พัฒวุธิ รื่นพิทักษ์” (ร้องนำ) นักล่ารางวัลตั้งแต่เด็กจนโต และประสบการณ์การร้องเพลงกลางคืนมามากว่า 6 ปี พร้อมด้วย “แมน - ปริญญา พิกุล” (กีต้าร์), “หนุ่ม - ธัชพงศ์ บัวภา” (เบส) และ “บาส - โกวิท นิลบางขวาง (กลอง) กลุ่มนักดนตรีที่เล่นดนตรีกลางคืนร่วมกันมากว่า 7 ปี จากการผ่านประสบการณ์ด้านดนตรีมาอย่างโชกโชน 
พ.ศ. 2555
พ.ศ. 2556
พ.ศ. 2557
พ.ศ. 2558
พ.ศ. 2559
วอลเลย์บอลหญิงชิงแชมป์ยุโรป 2003
วอลเลย์บอลหญิงชิงแชมป์ยุโรป 2003 () เป็นครั้งที่ 23 ของการแข่งขัน อยู่ภายใต้การกำกับของสมาพันธ์วอลเลย์บอลยุโรป จัดขึ้นที่เมืองอังการา, ประเทศตุรกี ระหว่างวันที่ 22–28 กันยายน ค.ศ. 2003 (พ.ศ. 2546)